hotchpotch/miracl-hf-unified huggingface dataset:
కీర్తి సురేష్
కీర్తీ సురేష్ భారతీయ నటి. మలయాళం, తమిళ, తెలుగు సినిమా ల్లో ఎక్కువగా నటించారు. నిర్మాత సురేష్ కుమార్, నటి మేనకల కుమార్తె కీర్తి. 2000 మొదట్లో బాలనటిగా తెరంగేట్రం చేశారు ఆమె. ఫ్యాషన్ డిజైనింగ్ లో డిగ్రీ పూర్తి చేసి, వెండితెరకు తిరిగి వచ్చిన తరువాత హీరోయిన్ పాత్రల్లో నటిస్తున్నారు. 2013లో విడుదలైన మలయాళం సినిమా గీతాంజలి సినిమాతో హీరోయిన్ గా పరిచయమయ్యారు ఆమె. ఆ తరువాత తమిళ్, తెలుగు చిత్రాలు కూడ నటించేందుకు సిద్ధమయ్యారు.
కీర్తీ తల్లిదండ్రులు మలయాళ సినీనిర్మాత సురేష్ కుమార్, మలయాళ నటి మేనక. మేనక నిజానికి తమిళ ప్రాంతానికి చెందినవారు.  కీర్తీ అక్క రేవతీ సురేష్ వి.ఎఫ్.ఎక్స్ స్పెషలిస్ట్. షారుఖ్ ఖాన్ నిర్మాణ  సంస్థ రెడ్ చిల్లీస్ లో పనిచేశారు రేవతి. నాలుగో తరగతి వరకు  తమిళనాడులోని చెన్నైలో చదువుకున్నారు కీర్తి. ఆ తరువాత చదువు తిరువనంతపురంలోని కేంద్రీయ విద్యాలయలో సాగింది. తిరిగి చెన్నైకు పెర్ల్ అకాడమీలో ఫ్యాషన్ డిజైనింగ్ చేసేందుకు వచ్చారు. స్కాట్లాండ్ లో నాలుగు నెలల పాటు ఒక కోర్సు చదివిన కీర్తి, లండన్లో రెండు నెలల ఇంట్రెన్ షిప్ లో చేరారు. సినిమాల్లోకి నటిగా రాకపోయి ఉంటే డిజైనింగ్ లో ఉండేదాన్ని అని ఒక ఇంటర్వ్యూలో వివరించారు కీర్తి.
చిలిపి సంసారం
చిలిపి సంసారం సినిమా "ఆరరో ఆరిరారో" అనే తమిళ సినిమా యొక్క డబ్బింగ్ సినిమా. కన్నడ భాషలో "తూగువె కృష్ణన" అనే పేరుతో పునర్నించబడింది. ఇది రాజశ్రీ 400వ చిత్రం.
కంప్యూటర్ హార్డ్‌వేర్ తయారీదారుల జాబితా
కంప్యూటర్ హార్డ్‌వేర్ తయారీదారుల జాబితా:
ఇజ్రాయెలీ-పాలస్తీనియన్ సంఘర్షణ
ఇజ్రాయెలీ-పాలస్తీనియన్ సంఘర్షణ ( "Ha'Sikhsukh Ha'Yisraeli-Falestini"; "al-Niza'a al'Filastini al 'Israili") అన్నది ఇజ్రాయెలీలు, పాలస్తీనియన్ల నడుమ 20వ శతాబ్ది మధ్యకాలం నుంచి సాగుతున్న సంఘర్షణ. ఈ పదం విస్తృతి చాలా ఎక్కువ, ఒక్కోసారి గతంలో బ్రిటీష్ పరిపానలో యూదు యిషువ్, అరబ్ ప్రజల నడుమ సాగిన మాండెటరీ పాలస్తీనాలో సాగిన మత హింసను కూడా సూచిస్తూంటుంది. ఇజ్రాయెలీ-పాలస్తీనియన్ సంఘర్షణ ప్రపంచంలకెల్లా అత్యంత తీవ్రంగా ఇరుపక్షాలు వెనుతగ్గకుండా సాగిస్తున్న సంఘర్షణగా పేరొందింది, ఇజ్రాయెలీలు ఈ ఘర్షణలో భాగంగా పశ్చిమ తీరాన్ని 49 సంవత్సరాలుగా ఆక్రమించే ప్రయత్నం చేస్తూ, గాజాను ఆక్రమించుకుంటూన్నారు.
దీర్ఘకాలికంగా శాంతి ప్రయత్నాలు జరుగుతున్నా, ఇజ్రాయెల్ ఈజిప్టు, జోర్డాన్లతో సయోధ్యకు వచ్చినా, ఇజ్రాయెలీలు, పాలస్తీనియన్లు తుది శాంతి ఒప్పందానికి రావడంలో విఫలమయ్యారు. పరస్పర గుర్తింపు, సరిహద్దులు, భద్రత, నీటి హక్కులు, జెరూసలేంపై నియంత్రణ, ఇజ్రాయెలీ స్థావరాలు,  పాలస్తీనా స్వాతంత్ర్యోద్యమం, దేశం విడిచి వలస వెళ్ళిన పాలస్తీనియన్లకు తిరిగిరావడంపై హక్కు వంటివి ఈ వివాదంలో ప్రధానాంశాలు.  The violence of the conflict, in a region rich in sites of historic, cultural and religious interest worldwide, has been the object of numerous international conferences dealing with historic rights, security issues and human rights, and has been a factor hampering tourism in and general access to areas that are hotly contested.
గిగాబైట్
గిగాబైట్ (Gigabyte, జిబి - GB) అనేది డిజిటల్ సమాచారంలో యూనిట్ బైట్ యొక్క ఒక గుణిజం. ఈ పూర్వలగ్న గిగా అర్థం అంతర్జాతీయ ప్రమాణాల పద్ధతి (SI) లో 10, కాబట్టి ఒక గిగాబైట్ అనగా . గిగాబైట్ ప్రమాణ చిహ్నం GB.
విరాట్
విరాట్ పేరుతో కింది పేజీలున్నాయి.
ఐ.ఎన్.ఎస్ విరాట్
ఐ ఎన్ ఎస్ విరాట్ భారత నౌకా దళానికి చెందిన "సెంటార్" తరగతి విమాన వాహక నౌక. 27 సంవత్సరాల సేవ తరువాత 2016 లో ఈ నౌకను నౌకాదళం నుండి విరమింపజేసారు. 2013 లో ఐ.ఎన్.ఎస్ విక్రమాదిత్య కమిషను కాకముందు, విరాట్‌యే భారత నౌకాదళపు ఫ్లాగ్‌షిప్ నౌక. పని విరమించే ముందు వరకూ ఇది ప్రపంచంలోనే అత్యంత పాత విమాన వాహక నౌక. 1959 లో బ్రిటిషు నౌకాదళంలో హెచ్ ఎం ఎస్ హెర్మెస్‌గా చేరిన ఈ నౌకను 1987లో భారత్ కొని, 1987 మే 12 న ఐ ఎన్ ఎస్ విరాట్‌గా పేరు పెట్టింది.
విరాట్‌ను వచ్చే ఏడు సేవనుండి విరమింపజేస్తామని నౌకా దళం   2015 ఫిబ్రవరిలో ప్రకటించింది. 2016 జూలై 23 న చివరిసారిగాఅ ముంబై నుండి కొచ్చికి ప్రయాణించి అక్కడి డ్రైడాక్‌లో లంగరు నిలిచింది. అక్టోబరు 23 న కొచ్చి నుండి దాన్ని లాక్కుంటూ అక్టోబరు 28 న ముంబైకి చేర్చారు. 2017 జనవరిలో విరాట్‌ను లాంఛనంగా డీకమిషను చేస్తారు. తరువాత విరాట్‌ను ఏంచేస్తారనేది ఇంకా తేలలేదు.
విరాట్‌కు సీ హారియర్ విమానాలను నడిపేందుకు వీలుగా 14° వాలు కలిగిన స్కీజంపు కలిగి ఉంది. ఆయుధాగారంలో 80 తేలిక రకం టార్పెడోలుంటాయి. 750 మంది నావికులను తీసుకెళ్ళగలిగే సామర్థ్యం విరాట్‌కు ఉంది. వెనక భాగంలో LCVP landing craft ఉంటుంది. యుద్ధ సమయాల్లో నౌక 26 యుద్ధ విమానాలను తీసుకువెళ్ళగలదు.
విరాట్‌పై ఉన్న విమానాలను నౌకాదళ వాయు సేనకు చెందిన నాలుగు స్క్వాడ్రన్లు నిర్వహిస్తాయి:
భారత నౌకాదళం విరాట్‌ను 1986 లో కొని ఇంగ్లాండులోనే పునర్నిర్మాణం చేయించింది. కొత్త ఆయుధ నియంత్రణ వ్యవస్థ, రాడార్లు, విమానాల ల్యాండింగు సహాయక వ్యవస్థలను ఏపొరాటు చేసారు.
1993 సెప్టెంబరులో ఇంజను గదిలోకి నీళ్ళు వచ్చి మునిగిపోయింది. రెండేళ్ళపాటు రిపేర్లు జరిగాక తిరిగి 1995 లో విరాట్ దళ సేవలో చేరింది. 1999, 2001 ల మధ్య  మరోసారి నౌక రీఫిట్ జరిగింది  దీంతో నౌక జీవితకాలం 2010 వరకూ పెరిగింది. 2001 ఫిబ్రవరిలో ముంబైలో జరిగిన అంతర్జాతీయ ఫ్లీట్ రివ్యూలో పాల్గొంది. 2003లో మరో రీఫిట్ జరిపి 2004 లో తిరిగి సేవలో దింపారు.ఈ సమయంలో నౌకలో బరాక్ క్షిపణులను అమర్చారు. 2009 ఆగస్టులో నౌకను మరోసారి పునర్నిర్మించారు. దీంతో నౌక 2015 వరకూ పనిచేస్తుంది. నౌకాదళ అధికారులు ఇది 2020 వరకూ పనిచేస్తుందని నివేదికలిచ్చారు.
2012 నవంబరు 2 న నౌకకు కొచ్చిలో మరోసారి రీఫిట్ జరిగింది. నౌక దేహాన్ని పరీక్షించి అవసరమైఅన రిపేర్లు చేసి, రంగు వేసారు. తరువాత ముంబైలో మరిన్ని రిపేర్లు  జరిగాక, 2013 లో తిరిగి దళంలో చేరింది. ఇదే నౌకకు జరిగిన చివరి రీఫిట్. ఇక అది 2016 లో డికమిషను అయ్యేవరకూ పనిచేసింది. 2016 ఫిబ్రవరిలో విశాఖపట్నంలో జరిగిన అంతర్జాతీయ ఫ్లీట్ రివ్యూలో పాల్గొనే ముందు   చిన్నపాటి రిపేర్లు జరిగాయి.
2013 లో ఐ ఎన్ ఎస్ విక్రమాదిత్య భారత నౌకా దళంలోకి చేరింది. విరాట్ 2020 వరకూ సేవలను అందింగలిగినప్పటికీ, పెరుగుతున్న నిర్వహణా ఖర్చులను దృష్టిలో ఉంచుకుని, దాన్ని 2017 లో డికమిషను చెయ్యాలని నౌకాదళం నిర్ణయించింది.
2016 జూలై 23 న ముంబై నుండి విరాట్‌ కొచ్చి వెళ్ళి డీకమిషను కోసం అవసరమైన సన్నాహాలను అక్కడ పూర్తి చేసుకుంది.
నౌకలోని బాయిలర్లు, ఇంజన్లు, ప్రొపెల్లర్లు, రడ్డర్లు వంటి ముఖ్యమైన భాగాలను తీసివేసారు. ఆ తరువాత నౌకను ముంబైకి లాకొని వెళ్ళి, డికమిషనుకు ఏర్పాట్లు చేసారు. 2017 జనవరిలో డీకమిషను జరగవచ్చు.. డీకమిషను తరువాత విరాట్‌లోని ఆయుధ వ్యవస్థలు, పరికరాలు వగైరాలను తీసివేస్తారు. ఆ తరువాత నౌకను ఏం చేస్తారనేది ఇంకా తేలలేదు.
ఐ ఎన్ ఎస్ విరాట్ తన జీవిత కాలంలో 2,250 రోజుల పాటు సముద్రంలో ఉంది. 10,94,215 కిలోమీటర్లు ప్రయాణం చేసింది.
బిద్యా దేవీ భండారీ
బిద్యా దేవీ భండారీ( జననం 19 జూన్ 1961)రెండవ, ప్రస్తుత నేపాల్  రాష్ట్రపతి. ఆమె 2015లో ఎన్నికయ్యారు. ఆ దేశానికి మొట్టమొదటి  మహిళా రాష్ట్రపతి కూడా బిద్యానే కావడం విశేషం. కమ్యూనిస్ట్ పార్టీ ఆఫ్ నేపాల్ కు ఆమె వైస్ చైర్మన్ గా వ్యవహరించారు. 28 అక్టోబరు 2015న రాష్ట్రపతిగా ఎన్నిక కాక ముందు బిద్యా ఆల్ నేపాల్ ఉమెన్ అసోసియేషన్ కు చైర్ పర్సన్ గా పనిచేశారు. 549  పార్లమెంటరరీ ఓట్లలో, తన ప్రత్యర్ధి కుల్ బహదుర్ గురుంగ్ పై 327 ఓట్లు సంపాదించుకుని రాష్ట్రపతిగా ఎన్నికయారు. 2016లో ఫోర్బ్స్ ప్రపంచ 100 శక్తివంతమైన మహిళల జాబితాలో 52వ స్థానంలో నిలిచారు బిద్యా. అంతకుముందు నేపాల్ ప్రభుత్వంలో రక్షణ శాఖా మంత్రిగా కూడా పనిచేశారు ఆమె. ఈ పదవిని చేపట్టిన మొదటి మహిళ బిద్యా. 1990వ దశకంలో పర్యావరణ, జనాభ శాఖా మంత్రిగా కూడా బిద్యా వ్యవహరించారు.
ప్రేమా జిందాబాద్
జంధ్యాల రచన, దర్శకత్వంలో సంగీత ఆర్ట్ ఫిలిమ్స్ బ్యానర్‌పై బి.ఎ.వి.శాండిల్య, వి.భూపాల్‌రెడ్డిలు నిర్మించిన సినిమా ప్రేమా జిందాబాద్.
ప్రజాప్రతిఘటన
ప్రజాప్రతిఘటన తమిళ భాష నుండి డబ్బింగ్ చేయబడి 1990లో విడుదలైన సినిమా.
మంత్రి శ్రీనివాసరావు
మంత్రి శ్రీనివాసరావు (జనవరి 1, 1928 - అక్టోబర్ 9, 1974) తెలంగాణ ప్రాంత ప్రముఖ రంగస్థల నటులు, ఆంధ్ర విశ్వవిద్యాలయం రంగస్థల కళలశాఖ తొలి శాఖాధిపతి.
తెలంగాణ దేశ్‌ ముఖ్‌ల సంతతికి చెందిన మంత్రి శ్రీనివాసరావు 1928 జనవరి 1 న రంగారెడ్డి జిల్లా ఇబ్రహీంపట్నం తాలూకా కందుకూరు సమీపంలోని బచ్చుపల్లి లో మంత్రి రామచంద్రరావు, రాజ్యలక్ష్మి దంపతులకు జన్మించారు.
నిజాం కళాశాల లో విద్యాభ్యాసం చేశారు. సమాచార శాఖలో ఉద్యోగం చేశారు.
1945లో కళాశాలలో చేరిన మంత్రి శ్రీనివాసరావు ఆంగ్ల, తెలుగు నాటకాల్లో నటించడం ప్రారంభించారు. 1946–47లో ఆంధ్రాభ్యుదయోత్సవాల్లో చెకోవ్‌ ‘ప్రపోజల్‌’ నాటకంతో రంగస్థలం మీద అడుగుపెట్టారు.
అదే సమయంలో అబ్బూరి వరదరాజేశ్వరరావు తో ఏర్పడిన పరిచయం శ్రీనివాసరావులో ప్రపంచ నాటక రంగం వైపు ఆసక్తిని పెంపొందింపజేసింది. ఎ.ఆర్.కృష్ణ తో పరిచయం, సాన్నిహిత్యం 1952లో ఇండియన్‌ నేషనల్‌ థియేటర్‌ స్థాపనకు దారితీసింది.
జాతీయ నాట్య సంఘానికి కమలాదేవి ఛటోపాధ్యాయ అధ్యక్షులుగా ఉన్న సమయంలో ఆమె ప్రోత్సాహంతో సిటీ కాలేజి వేదికగా నాటకోత్సవాలు నిర్వహించారు. తెలంగాణలో ఈ తొలి నాటకోత్సవానికి మర్రి చెన్నారెడ్డి అధ్యక్షులుగా ఉన్నారు. ఈ నాటకోత్సవంలో బెల్లంకొండ రామదాసు రాసిన ‘మాష్టార్జీ’ నాటకాన్ని మంత్రి శ్రీనివాసరావు, ఎ.ఆర్.కృష్ణ, తురగా కృష్ణమోహన్‌ రావు, పన్నూరి రామారావు మొదలగువారు ప్రదర్శించారు. దీని తరువాత తెలంగాణలో అనేక నాటకాలు ప్రదర్శితమయ్యాయి.
అబ్బూరి రామకృష్ణరావు నటాలి పేరుతో నెలకొల్పిన నటశిక్షణ సంస్థలో మంత్రి శ్రీనివాసరావు నట శిక్షణ తరగతులు నిర్వహించారు. 1956లో ఆంధ్రప్రదేశ్‌ ఏర్పడిన తరువాత జాతీయ నాట్య సంఘానికి అనుబంధంగా ఏర్పడిన ఆంధ్రప్రదేశ్‌ నాట్య విద్యా సంఘాన్ని మంత్రి శ్రీనివాసరావు స్థాపక సభ్యులుగా సేవలందించారు.
'ఇన్‌స్పెక్టర్‌ జనరల్‌' నాటకంలో తెలుగు-తమిళ యాసతో పోస్ట్‌మాస్టర్‌ పాత్రను శ్రీనివాసరావు పోషించారు. తెలంగాణ లోని అనేక ప్రాంతాల్లోనూ, గుడివాడ, ఆంధ్ర నాటకకళా పరిషత్‌ లలో ఆ నాటకానికి మంచి పేరు వచ్చింది. 1957లో ఐ.ఎన్‌.టి నాటకోత్సవాల్లో కుందుర్తి రచించిన 'ఆశ' నాటకాన్ని మరియు శ్రీశ్రీ రచించిన 'విదూషకుడి ఆత్మహత్య' వంటి నాటకాలను ప్రయోగాత్మక నాటకాలుగా మలచి ప్రదర్శించారు.
మంత్రి శ్రీనివాసరావు తెలంగాణ మాండలికంలో 1950–60 మధ్యకాలంలో అనేక రేడియో నాటకాలను అందించి శ్రవ్య నాటకానికి ఒక దారి ఏర్పరిచారు.
1974 అక్టోబర్ 9 న తన 46వ యేట అస్వస్థతతో విశాఖలో మరణించారు.
పాకిస్తాన్ ఉద్యమం
పాకిస్తాన్ ఉద్యమం లేదా తెహ్రిక్-ఇ-పాకిస్తాన్ ( – "Taḥrīk-i Pākistān") అన్నది బ్రిటీష్ ఇండియా సామ్రాజ్యంలోని ముస్లిం సంఖ్యాధిక్య ప్రాంతాలను విభజించి పాకిస్తాన్ గా ఏర్పాటు చేసే లక్ష్యంతో ఉద్యమించి, విజయం సాధించిన మత, రాజకీయ ఉద్యమం.
ఈ ఉద్యమం భారత జాతీయోద్యమానికి సమాంతరంగా సాగింది. కానీ పాకిస్తాన్ ఉద్యమం దక్షిణాసియాలోని ముస్లిముల మత అస్తిత్వాన్ని, రాజకీయ ఆసక్తులను పరిరక్షించే కొత్త జాతి-రాజ్యం ఏర్పాటును ఆకాంక్షించింది. అలీఘర్లో సర్ సయ్యద్ అహ్మద్ ఖాన్ ప్రారంభించిన వేరే విద్యా ఉద్యమం తర్వాతి కాలంలో పాకిస్తాన్ ఉద్యమానికి నేపథ్యాన్ని నిర్మిచింది, అదే అలీఘర్లో తొలినాళ్ళ రాజకీయ ఉద్యమాలు సంఘటితమై నిర్మితమయ్యాయి. ఆలిండియా ముస్లిం లీగ్ ఏర్పాటు, ప్రాధాన్యత కలిగిన ముస్లింలకు బ్రిటీష్ రాజ్ లో ముస్లింల మౌలిక హక్కులను కాపాడేందుకు ఆశించడం వంటి అంశాలతో రాజకీయ ఉద్యమం ఏర్పడడానికి సయ్యద్ అహ్మద్ ఖాన్, వికార్-ఉల్-హక్ నేపథ్యాన్ని నిర్మించి కృషిచేశారు. During the initial stages of the movement, it adopted the vision of philosopher Iqbal after addressing at the convention of the AIML's annual session. Muhammad Ali Jinnah's constitutional struggle further helped gaining public support for the movement in the four provinces. Urdu poets such as Iqbal and Faiz used literature, poetry and speech as a powerful tool for political awareness. Feminists such as Sheila Pant and Fatima Jinnah championed the emancipation of Pakistan's women and their participation in national politics.
వినేశ్ ఫోగట్
వినేశ్ ఫోగట్ (జననం 25 ఆగస్టు 1994) భారత కుస్తీ క్రీడాకారిణి. ఆమె కజిన్లు గీతా ఫోగట్, బబితా కుమారిలు అంతర్జాతీయ స్థాయి కుస్తీ  క్రీడాకారిణులు. ఆమె 2014 కామన్ వెల్త్ క్రీడల్లో భారతదేశం తరఫున  కుస్తీ క్రీడలో బంగారు పతకం గెలుచుకున్నారు. వినేశ్ కజిన్లు గీతా, బబితా కూడా కామన్ వెల్త్ క్రీడల్లో బంగారు పతకాలు గెలుచుకున్నవారే.
మాజీ జాతీయ స్థాయి కుస్తీ క్రీడాకారుడు మహావీర్ సింగ్ ఫోగట్  తమ్ముడు రాజ్ పాల్ కుమార్తె వినేశ్. ఆమె కజిన్లు గీతా ఫోగట్, బబితా  కుమారిలు అంతర్జాతీయ స్థాయి కుస్తీ క్రీడాకారిణులు. వారి స్ఫూర్తితోనే వినేశ్ కుస్తీ క్రీడలోకి అడుగుపెట్టారు.
వినేశ్, ఆమె కజిన్లు కుస్తీ క్రీడ ఆడటాన్ని హర్యానాలోని వారి గ్రామ  ప్రజలు మొదట్లో ఒప్పుకోలేకపోయారు. ఆడపిల్లలకు కుస్తీలో  శిక్షణనిస్తున్నందుకు వినేశ్ పెద్దనాన్న మహావిర్ ను, తన కుమార్తెను శిక్షణ ఇప్పిస్తున్నందుకు ఆమె తండ్రి రాజ్ పాల్ నూ గ్రామస్థులు   దాదాపుగా వెలివేశారు. కానీ వారి సంఘ్ నియమాలకు వ్యతిరేకంగా వినేశ్ పెద్దనాన్న, తండ్రులు ఆమెకు, ఆమె కజిన్లకు కుస్తీలో శిక్షణ ఇస్తూ వచ్చారు.
ఢిల్లీలో జరిగిన పోటీలో మహిళల ఫ్రీస్టైల్ 51కేజీ విభాగంలో కాంస్య  పతకం గెలుచుకున్నారు. థాయిలాండ్కు చెందిన థో-కేవ్ శ్రీప్రపపై  పోటిలో 3:0 తేడాతో కాంస్య పతకం గెలిచారు.
కోట శంకరరావు
కోట శంకరరావు ప్రముఖ సినీ నటుడు, మరియు రంగస్థల నటుడు. ఇతడు ప్రముఖ నటుడు కోట శ్రీనివాసరావు తమ్ముడు. 
ఇతడు కృష్ణా జిల్లా కంకిపాడు గ్రామంలో కోట సీతారామాంజనేయులు, విశాలాక్షి దంపతులకు జన్మించాడు. ఇతడు విద్యార్థి దశ నుంచి వివిధ నాటకాల్లో నటించాడు. బి.కాం వరకు చదువుకున్నాడు. ఇతడు బ్యాంకులో మేనేజర్ స్థాయి ఉద్యోగం చేస్తూ నాటకరంగంలోకి వచ్చాడు. దాదాపు 150 నాటకాలు, 80 చలన చిత్రాల్లో వివిధ పాత్రల్లో నటించాడు. అలాగే 64 మెగా టివి సిరియల్స్‌లో కూడా నటించాడు. వీటిలో మూడు సీరియల్స్‌కు నంది అవార్డులు లభించాయి.
దూరదర్శన్ యాదగిరి
దూరదర్శన్ యాదగిరి భారతదేశం యొక్క జాతీయ ప్రసార మాధ్యమైన దూరదర్శన్ ద్వారా నిర్వహించబడుతున్న ప్రభుత్వ తెలుగు భాష టెలివిజన్ ఛానల్. దూరదర్శన్ ద్వారా నిర్వహించబడుతున్న 11 భారతీయ ప్రాంతీయ భాషా ఛానళ్ళలో దూరదర్శన్ యాదగిరి ఒకటి. తెలంగాణ రాష్ట్రంలోని దూరదర్శన్ కేంద్రం హైదరాబాద్ నుండి ఈ ఛానల్ ప్రసారం అవుతుంది. శ్రీలక్ష్మీ నర్సింహస్వామి కొలువైన పుణ్యక్షేత్రం యాదాద్రి పేరిట ఈ ఛానల్‌కు దూరదర్శన్ యాదగిరి అని ముఖ్యమంత్రి కల్వకుంట్ల చంద్రశేఖరరావు నామకరణం చేశారు.
1977, అక్టోబరు 23న అప్పటి రాష్ట్రపతి నీలం సంజీవరెడ్డి చే దూరదర్శన్ ఛానల్ ప్రారంభించబడింది. హైదరాబాద్ దూరదర్శన్ కేంద్రం నుంచి మొదట్లో రోజుకి మూడు గంటల పాటు కార్యక్రమాలు ప్రసారం అయ్యేవి. 1998 నుంచి 24గంటల ప్రసారాలు ప్రారంభం అయ్యాయి. 2003 సంవత్సరం ఏప్రియల్ 2 నుండి "దూరదర్శన్ సప్తగిరి" ఛానల్ గా దీని పేరు మార్చబడింది. 2014లో ఆంధ్రప్రదేశ్ విభజన అనంతరం దీనిని దూరదర్శన్ యాదగిరిగా మార్చారు.
ఈ ఛానల్ యొక్క కార్యకలాపాలను రామాంతాపూర్ లోని కార్యాలయం నుండి నిర్వహిస్తున్నారు. దూరదర్శన్ యాదగిరి ఛానల్ తెలంగాణ యొక్క సంస్కృతిని మరియు మాండలికలపై ప్రత్యేక దృష్టిని సారించింది.
ఖుదాయి ఖిద్మాత్గార్
ఖుదాయ్ ఖిద్మాత్గర్ (Pashto) ఉద్యమం బ్రిటీష్ ఇండియాలోని వాయువ్య సరిహద్దు ప్రావిన్సులో పష్తూన్లు (పఠాన్లు, పఖ్తూన్లు, ఆఫ్ఘాన్లు అనీ అంటారు) బ్రిటీష్ సామ్రాజ్యానికి వ్యతిరేకంగా చేపట్టిన అహింసాత్మక ఉద్యమం. ఖుదాయ్ ఖిద్మాత్గర్ అన్న పదానికి భగవంతుని సేవకులు అని అర్థం.
వీరినే సుర్ఖ్ పోష్ లేదా రెడ్ షర్ట్స్ అనీ పిలుస్తూంటారు. ఈ ఉద్యమం అంజుమన్-ఇ-ఇస్లా-ఇ-ఆఫ్ఘానియా (ఆఫ్ఘన్ల పునర్నిర్మాణం సాధన సమాజం) అన్న పేరుతో విద్యాభివృద్ధి, రక్తపుటేర్లను అడ్డుకోవడం వంటి లక్ష్యాలతో ప్రారంభమైన సాంఘిక సంస్కరణోద్యమం. స్థానికంగా బచ్చా ఖాన్ లేదా బాద్షా ఖాన్ అన్న పేరుతో ప్రఖ్యాతులైన ఖాన్ అబ్దుల్ గఫార్ ఖాన్ ఈ ఉద్యమానికి నాయకత్వం వహించారు.
బ్రిటీష్ రాజ్ ఈ సంస్కరణోద్యమాన్ని లక్ష్యంగా చేసుకుని అణచివేత ప్రారంభించడంతో క్రమక్రమంగా ఉద్యమం రాజకీయ రూపం తీసుకుంటూ వచ్చింది. 1929 నాటికి ప్రభుత్వం సమాజం నాయకులను ప్రావిన్సు నుంచి వలస వెళ్ళేలా చేసి, పెద్ద ఎత్తున అరెస్టులు చేపట్టింది. ఉద్యమాన్ని కాపాడేందుకు భాగస్వామ్యం కోరుతూ ఈ సమాజం ముస్లిం లీగ్ నీ, భారత జాతీయ కాంగ్రెస్ నీ సంప్రదించగా, లీగ్ తిరస్కరించడంతో 1929లో ఉద్యమం అధికారికంగా, లాంఛనయుతంగా కాంగ్రెస్ తో చేరారు. దేశవ్యాప్తంగా ఎదురవుతున్న నిరసనల దృష్ట్యా బ్రిటీష్ ప్రభుత్వం అంతిమంగా బాద్షా ఖాన్ ను విడుదల చేసి, ఉద్యమంపై ఉన్న నియంత్రణలు తొలగించారు. భారత ప్రభుత్వ చట్టం 1935లో భాగంగా వాయువ్య సరిహద్దు రాష్ట్రాల్లో పరిమిత ఓటు హక్కును మొట్టమొదటి సారిగా ప్రవేశపెట్టారు. తర్వాతి ఎన్నికల్లో బాద్షా ఖాన్ అన్న డాక్టర్ ఖాన్ సాహెబ్ వాయువ్య సరిహద్దు ప్రావిన్సుకు ప్రధాన మంత్రిగా ఎన్నికయ్యారు, ఖుదాయ్ ఖిద్మాత్గర్ల పార్టీ అయిన కాంగ్రెస్ ఘన విజయం సాధించింది.
క్విట్ ఇండియా ఉద్యమంలో పాల్గొన్నందుకు ఖుదాయ్ ఖిద్మాత్గర్ ఉద్యమం 1940ల్లో మరో తీవ్ర అణచివేతను చూసింది, అంతే గాక అదే సమయంలో ప్రావిన్సులో ముస్లిం లీగ్ నుంచి తీవ్ర ప్రతిఘటన ఎదుర్కోవాల్సి వచ్చింది. ఉద్యమం యొక్క రాజకీయ రూపమైన కాంగ్రెస్ 1946 ఎన్నికల్లో మళ్ళీ విజయం సాధించింది. ఏదేమైనా పాకిస్తాన్ ఉద్యమం మద్దతుదార్ల నుంచి వ్యతిరేకత ఎదుర్కున్నారు. భారతదేశం నుంచి బ్రిటీష్ అధికారం తొలగిపోయే ముందు అధికార బదిలీ సందర్భంగా ప్రావిన్సులు భారతదేశం, పాకిస్తాన్లలో దేన్ని ఎంచుకోవాలన్న దానిపై ప్రజాభిప్రాయాన్ని సేకరించి తదనుగుణంగా భారత విభజన చేసే అంశంపై అంగీకరించారు. ఇస్లాం ప్రమాదంలో పడిందన్న పిలుపుతో ఖుదాయ్ ఖిద్మాత్గర్ల ఆదర్శం వెనుకబట్టింది, ప్రజలు వ్యతిరేకంగా ఉన్నారన్న అంశం గమనించి ఖుదాయ్ ఖిద్మాత్గర్లు ఎన్నికలను బహిష్కరించమని పిలుపునిచ్చారు. తద్వారా పాకిస్తాన్ దాదాపు 99 శాతం ఓట్లతో విజయం సాధిచింది. ఖుదాయ్ ఖిద్మాత్గర్ల ఉద్యమం విభజన తర్వాత ఏర్పడ్డ పాకిస్తానీ ప్రభుత్వం చాలా ఇబ్బందులకు గురిచేసి, సంస్థను, ఉద్యమాన్ని బ్యాన్ చేశారు.
నివేదా థామస్
నివేదా థామస్ భారతీయ నటి, మోడల్. ఎక్కువగా మలయాళం,  తమిళ, తెలుగు సినిమాల్లో నటించారు. మలయాళ చిత్రం వెరుథె ఒరు  భార్య  సినిమాలోని ఆమె నటనకు ప్రేక్షకుల, విమర్శకుల ప్రశంసలు  పొందారు. ఆ సినిమాలోని నటనకు కేరళ రాష్ట్ర ఉత్తమ యువ నటి  పురస్కారం అందుకున్నారు. తెలుగులో ఆమె చేసిన మొదటి సినిమా జెంటిల్ మేన్ లో కూడా తన నటనతో ప్రశంసలు అందుకున్నారు నివేదా.
2002లో మలయాళ చిత్రం ఉత్తరతో బాలనటిగా తెరంగేట్రం చేశారు  నివేదా. సన్ టీవీలో ప్రసారమయ్యే ప్రముఖ బాలల సీరియల్ మై  డియర్ బూతంలో కూడా నటించారు ఆమె. మలయాళం సినిమా 'వెరుథె ఒరు భార్య' సినిమాలో జయరాం కుమార్తెగా నటించారు నివేదా. ఈ చిత్రంలోని ఆమె నటనకు ప్రశంసలు లభించాయి. ఆ తరువాత నివేదా చాలా తమిళ, మలయాళ చిత్రాల్లో సహాయ నటిగా నటించారు. చాప్పా కురిష్, తట్టతిన్ మరయతు వంటి విజయవంతమైన సినిమాల్లో నటించారు ఆమె. సముతిరకని దర్శకత్వంలో 2011లో పొరాలీ అనే సినిమాలో పెట్రోల్ బంక్ ఉద్యోగినిగా చేశారు నివేదా. అంతకు ముందే అరసి అనే డ్రామా సిరీస్ లో సముతిరకనితో కలసి పనిచేశారు ఆమె.
ఖైబర్ పాస్
ఖైబర్ పాస్ (ఎత్తు: ) అన్నది ఆఫ్ఘనిస్తాన్, పాకిస్తాన్ల నడుమ స్పిన్ ఘర్ పర్వతాల వాయువ్య ప్రదేశంలో ఏర్పడిన పర్వత మార్గం. ప్రాచీన సిల్క్ రోడ్డులో అత్యంత ప్రధానమైన భాగం, ప్రపంచంలోకెల్లా అత్యంత ప్రాచీనమైన మార్గాల్లో ఒకటిగా పేరొందింది. చరిత్ర పొడవునా మధ్య ఆసియా, భారత ఉపఖండాల నడుమ అత్యంత ముఖ్యమైన వాణిజ్య మార్గం, వ్యూహాత్మకమైన సైనిక స్థానం. పాకిస్తాన్లోని లాండి కోటాల్ నుంచి ఈమార్గం దాదాపు 5 కిలోమీటర్ల పొడవు ఉంది. ఖైబర్ పాస్ ఆసియన్ హైవే 1లో భాగం. ఖైబర్ అన్న హిబ్రూ పదానికి కోట అని అర్థం.
ఈ ప్రాంతంలోని ప్రఖ్యాతమైన దండయాత్రలు ప్రధానంగా ఖైబర్ పాస్ గుండానే సాగాయి, వాటిలో డారియస్, అలెగ్జాండర్, ఛెంఘిజ్ ఖాన్, దువా, ఖుత్లుగ్ ఖ్వాజా, కెబెక్ వంటి మొఘలులు చేసిన దండయాత్రలు ఉన్నాయి. ప్రాచీన భారతదేశంపై జరిగిన ముస్లిం దండయాత్రల్లో ప్రధానంగా ఖైబర్ పాస్ మీదనుంచే సాగాయి, వారిలో ప్రఖ్యాత దండయాత్రికుల్లో మహమ్మద్ ఘజనీ, ఆఫ్ఘాన్ మహమ్మద్ ఘోరీ, టర్కిక్-మంగోలులు ఉన్నారు.
తుదకు 1834లో రంజిత్ సింగ్ నాయకత్వంలో సిక్ఖులు ఖైబర్ పాస్ ను స్వాధీనపరుచుకున్నారు, అయితే వజీర్ అక్బర్ ఖాన్ బలగాలు వారిని ఓడించి 1837లో మళ్ళీ ఖైబర్ పాస్ ను ఆక్రమించాయి. ఖైబర్ పాస్ రక్షణ బాధ్యతలు సంవత్సరాలుగా వహించిన సిక్ఖు సైన్యాధ్యక్షుడు హరి సింగ్ నల్వా ఆఫ్ఘనిస్తాన్లో ఎన్నాళ్ళ పాటో ఇంటింటి పేరుగా నిలిచింది.
వి6 న్యూస్
వి6 న్యూస్ ఛానల్ తెలంగాణ లోని ప్రముఖ వార్తా ఛానల్. ఇందులో 24 గంటలుపాటు వార్తలు ప్రసారం అవుతుంటాయి. భారతదేశం మరియు ఇతర దేశాలలో 120 మిలియన్ తెలుగు ప్రజలను చేరుకోవడమే ఈఛానల్ లక్ష్యం.
2012, మార్చి 1న వి.ఐ.ఎల్. ప్రై.లి అనే సంస్థ ద్వారా ఈ ఛానల్ ప్రారంభించబడింది. దీనికి అనుభవజ్ఞ పాత్రికేయుడు అంకం రవి సి.ఈ.ఓ.గా ఉన్నారు. అంతేకాకుండా దీని కార్యకలాపాలలో ప్రసిద్ధ పాత్రికేయులు కూడా ఉన్నారు.
ఇందులో తీన్మార్ వార్తలు, మాటకారి మంగ్లీ, సిన్మా టాకీస్, జనపదం, స్పాట్ లైట్, డెత్ సీక్రెట్స్ వంటి కార్యక్రమాలు ఉంటాయి.
తీన్మార్ వార్తలు: తీన్మార్ వార్తలు అనేది తీన్మార్ సావిత్రి, బిత్తిరి సత్తిలు చేస్తున్న వ్యంగ వార్తల కార్యక్రమం, ఇది ప్రతిరోజు రాత్రి గం 9.30 లకు ప్రసారం అవుతుంది. గతంలో తీన్మార్ వార్తలు కార్యక్రమంలోలో రచ్చ రాములమ్మ, మల్లన్న మరియు తీన్మార్ లచ్చవ్వ వంటి వార్త పాత్రలు ఉండేవి. అతి తక్కువ సమయంలోనే తీన్మార్ వార్తల కార్యక్రమం చాలా ప్రాచుర్యం పొందింది. ఇది ప్రధానంగా రాజకీయ మరియు పౌర సమస్యలపై దృష్టి సారిస్తుంది. దీనిలో సాధారణ తెలంగాణ యాసను ఉపయోగించి ఒక హాస్య ప్రధానంగా ఉండి, రాజకీయ మరియు ఇతర ప్రముఖులపై కార్యక్రమాలను చేస్తుంది. అంతేకాకుండా ప్రపంచవ్యాప్తంగా జరుగుతున్న సాహసోపేత మరియు ఆసక్తికరమైన విషయాలు కూడా చూపిస్తుంది.
స్పాట్ లైట్: సమకాలీన పరిస్థితులపై దృష్టి సారిస్తూ ఎప్పటికప్పుడు లోతైన మరియు క్లిష్టమైన విశ్లేషణలు అందించే కార్యక్రమం ఇది. జాతీయ, రాష్ట్ర స్థాయి రాజకీయాల గురించిన చర్చలు ఉంటాయి.
స్టూడియో డిస్కషన్: ఇది ఉదయం సాయంత్రం ప్రసారమయ్యే రాజకీయ చర్చ. ఇందులో రాజకీయ పార్టీ నేతలు మరియు విశ్లేషకుల మధ్య చర్చలు జరుగుతాయి.
తెలంగాణ హీరోలు: తెలంగాణ రాష్ట్రానికి చెందిన వెలుగులోకి రాని ప్రముఖుల జీవితం చరిత్రను, వారి త్యాగాల గురించి చెప్పే కార్యక్రమం.
హమారా హైదరాబాద్: హైదరాబాద్ నగరానికి సంబంధించిన ఒక స్థానిక వార్తలు మరియు సంఘటనల కార్యక్రమం.
వి6 న్యూస్ ఛానల్ తెలంగాణ, ఆంధ్ర ప్రదేశ్ రాష్ట్రాలలో వివిధ పంపిణీ మాధ్యమాల ద్వారా ప్రసారం అవుతుంది. అనలాగ్, డిజిటల్ కేబుల్, మొబైల్ మరియు Yupp టీవీ వంటి అన్ని ప్రధాన డిజిటల్ మాధ్యమాలలో వి6 న్యూస్ ఛానల్ ను చూడవచ్చు.
ఈ ఛానల్ యొక్క వార్తా వెబ్ సైట్ ఇంటర్నెట్ లో నం .1 వార్తా ఛానల్ వెబ్సైట్ గా మారింది.
అమృత్ కౌర్
రాజకుమారి అమృత్ కౌర్ (2 ఫిబ్రవరి 1889 – 6 ఫిబ్రవరి 1964) స్వతంత్ర భారతదేశ మొట్టమొదటి ఆరోగ్య శాఖా మంత్రి. 1947లో బ్రిటీష్ పాలన నుండి భారతదేశం స్వతంత్రం పొందాకా ఏర్పడిని మొట్టమొదటి కేబినెట్ లో ఆమె మంత్రిగా పనిచేశారు. దాదాపు 10ఏళ్ళ పాటు ఆరోగ్య శాఖా మంత్రిగానే కొనసాగారు. ఆమె గాంధీ అనుచరురాలు. స్వాతంత్ర్య సమరంలో పాల్గొన్న అమృత్ కౌర్ సామాజిక ఉద్యమ కార్యకర్తగానూ పనిచేశారు. భారత రాజ్యాంగ నిర్మాతల్లో అమృత్ కౌర్ కూడా ఒకరు.
1889 ఫిబ్రవరి 2న ఉత్తరప్రదేశ్లోని లక్నోలో జన్మించారు అమృత్. పంజాబ్ ప్రాంతంలోని కపుర్తలా రాజ్యానికి చెందిన రాజబంధువు హర్నం సింగ్ కుమార్తె అమృత్. ఏడుగురు అన్నదమ్ములకు ఒకే సోదరి  ఆమె. అమృత్ తల్లి రాణి హర్నం  సింగ్, బెంగాలీ ప్రెస్బిటెరియన్ తల్లి,  ఆంగ్లికన్ తండ్రికి పుట్టినవారు.
ఇంగ్లాండ్లోని డోర్ సెట్ లో షెర్ బోర్న్ స్కూల్ ఫర్ గర్ల్స్ లో ప్రాథమిక  విద్య, కళాశాల విద్య ఆక్స్‌ఫర్డ్ విశ్వవిద్యాలయంలో పూర్తిచేశారు.  ఇంగ్లాండ్ లో చదువు పూర్తిచేసుకున్న తరువాత అమృత్ భారతదేశానికి తిరిగి వచ్చారు.
రాజా హర్నమ్ సింగ్ ఇంటికి గోపాలకృష్ణ గోఖలే వంటి కాంగ్రెస్  నాయకులు వస్తూండేవారు. ఇంగ్లండ్ నుండి దేశానికి వచ్చిన అమృత్ కౌర్ కు భారత స్వాతంత్ర్యోద్యమంపై ఆసక్తి అప్పుడే కలిగింది. 1919లో మహాత్మాగాంధీని బాంబేలో నేరుగా కలుసుకున్న అమృత్ వారి  ఆదర్శాలకు ఆకర్షితులయ్యారు. జలియన్ వాలాబాగ్ దురంతంలో  సిక్కుల ఊచకోత ఆమెను కలచి వేసింది. ఈ దేశానికి బ్రిటీష్ రాజ్  నుండి స్వాతంత్ర్యం రావడం ఎంత అవసరమో అర్ధం చేసుకున్నారు  అమృత్. ఆ సందర్భంలో కాంగ్రెస్ లో చేరిన ఆమె భారత  స్వాతంత్ర్యోద్యమంలోనూ, సాంఘిక సంస్కరణలలోనూ క్రియాశీలకంగా పాల్గొన్నారు.
1927లో అఖిల భారత మహిళా కాన్ఫరెన్స్ కు సహ స్థాపకురాలిగా వ్యవహరించారు అమృత్. 1930లో ఆ సంస్థకు కార్యదర్శిగానూ, 1933లో అధ్యక్షురాలిగా పనిచేశారు.
1930లో గాంధీ సారథ్యంలో దండి ఉప్పు సత్యాగ్రహంలో పాల్గొని దాదాపు 240 మైళ్ళు గాంధీతో కలసి నడిచారు ఆమె. దీనికి ఆగ్రహించిన బ్రిటీష్ ప్రభుత్వం ఆమెను జైలులో బంధించింది.
చేనేత లక్ష్మి పథకం
తెలంగాణ రాష్ట్రంలోని చేనేత కార్మికులను ఆదుకునే లక్ష్యంతో తెలంగాణ రాష్ట్ర ప్రభుత్వం ప్రవేశపెట్టిన పథకమే ఈ చేనేత లక్ష్మి పథకం. చేనేత లక్ష్మి పథకంలో వస్ర్తాలను తెలంగాణ రాష్ట్ర చేనేత సహకార సంఘం షోరూంలలో కొనుగోలు చేయవచ్చు. ఈ పథకం కింద ప్రతి నెలా రూ.1000 చొప్పున 9 నెలలు చెల్లిస్తే.. తదుపరి రూ. 14400 విలువ వస్ర్తాలను అందిస్తారు. ఒకవేళ నెలకు రూ. 1000 వంతున నాలుగు నెలలు రూ. 4000 చెల్లిస్తే, తదుపరి రూ. 5400 విలువైన వస్ర్తాలు అందిస్తారు.
2016, ఆగష్టు 7న తెలంగాణ రాష్ట్ర చేనేత సహకార సంఘం ఆధ్వర్యంలో రవీంద్ర భారతి లో జరిగిన జాతీయ చేనేత దినోత్సవం కార్యక్రమంలో తెలంగాణ రాష్ట్ర చేనేత, జౌళి, ఐటీ పరిశ్రమల శాఖా మంత్రి కల్వకుంట్ల తారక రామారావు చేతుల మీదుగా చేనేత లక్ష్మి పథకం ప్రారంభించబడింది. ఈ కార్యక్రమంలో చేనేత ఉత్పత్తుల ధరలు తెలియజేసే పుస్తకం కూడా ఆవిష్కరించబడింది.
వారసత్వ సంపదగా సంక్రమించిన చేనేత వృత్తిని మరియు సంస్కృతిని కాపాడే నేతన్నలు పోచంపల్లి, ఇక్కత్, గద్వాల్ చీరలు, నారాయణ పేట, సిద్ధిపేట లోని గొల్ల భామ చీరలు నేస్తారు. అమెరికాలోని వైట్ హౌస్ లో పోచంపల్లి, ఇక్కత్ వస్త్రాలను ఉపయోగిస్తున్నాకానీ, భారదేశంలో దేశంలో చేనేత వస్తాలకు గుర్తింపు లభించకపోవడంతో తెలంగాణ ప్రభుత్వం ఈ పథకాన్ని ప్రారంభించింది. సహకార సంఘాలకు అవసరమైన మూల ధనాన్ని పావలా వడ్డీ రూపంలో అందజేయడమేకాకుండా, 50 సంవత్సరాలు పైబడిన చేనేత కార్మికులకు రూ. 1000 చొప్పున ఆసరా పింఛన్లు మంజూరు చేస్తుంది.
చేనేత వస్ర్తాల విక్రయాలు పెరిగే విధంగా చేనేత లక్ష్మి పథకాన్ని ఆన్‌ లైన్‌ లోనూ అందుబాటులోకి తీసుకరావాలని తెలంగాణ రాష్ట్ర చేనేత సహకార సంఘం అధికారులు నిర్ణయించారు. టెస్కో అధికారిక వెబ్ సైట్ ద్వారా ఆన్‌లైన్ సభ్యత్వం తీసుకునే విధంగా ఏర్పాట్లు చేస్తున్నారు. ఇందులో సభ్యత్వం తీసుకోవడంతోపాటు ఆన్‌ లైన్‌ లోనే ప్రతి నెల చెల్లించే అవకాశం కలిపించారు.
తెలంగాణ రాష్ట్రంలోని వివిధ ప్రాంతాలలో ఉన్న టెస్కో షోరూంలతోపాటు ప్రతి జిల్లా కలెక్టరేట్‌లోనూ ఒక్కో స్టాల్ ను టెస్కో ప్రారంభించింది. దీంతో డిసెంబర్ 26 నుంచి 31 వరకు రాష్ట్రవ్యాప్తంగా రూ.48.48లక్షల అమ్మకాలు జరిగాయి.
తెలంగాణలోని చేనేతరంగాన్ని ఆదుకోవడంకోసం ప్రజాప్రతినిధులు వారంలో ఒకరోజు చేనేత వస్ర్తాలను ధరించాలని మంత్రి కేటీఆర్‌ సూచించారు.
మండల్ కమీషన్
మండల్ కమీషన్ భారతదేశంలో 1979లో అప్పటి ప్రధానమంత్రి మొరార్జీ దేశాయ్ నేతృత్వంలోని జనతా పార్టీ ప్రభుత్వం సామాజికంగా, విద్యాపరంగా వెనుకబడిన తరగతులను గుర్తించమన్న ఆదేశంతో ఏర్పాటుచేసింది. దానికి భారత పార్లమెంటేరియన్ బి.పి.మండల్ కుల వివక్షను తగ్గించేందుకు గాను సీట్ రిజర్వేషన్లు, కోటాలు ఏర్పరిచడమనే లక్ష్యాన్ని, సాంఘిక, ఆర్థిక, విద్యాపరమైన 11 సూచికలు ఆధారంగా వెనుకబాటు తనాన్ని మదించే పనిచేసిన ఈ కమిటీకి నేతృత్వం వహించారు. In 1980, the commission's report affirmed the affirmative action practice under Indian law whereby members of backward castes though they were also uppercast (known as Other Backward Classes (OBC), Scheduled Castes (SC) and Scheduled Tribes (ST) ) were given exclusive access to a certain portion of government Jobs and slots in public universities, and recommended changes to these quotas, increasing them by 27% to 50%. Mobilization on caste lines had followed the political empowerment of ordinary citizens by the constitution of free India that allowed common people to politically assert themselves through the right to vote.
పుట్లపూడి
పుట్లపూడి కృష్ణా జిల్లా, కలిదిండి మండలానికి చెందిన గ్రామము.
తెలంగాణకు హరితహారం
తెలంగాణకు హరితహారం తెలంగాణ ప్రభుత్వం చేపట్టిన అటవీకరణ కార్యక్రమం. హరితహారం 2015 జూలైలో చిలుకూరు బాలాజీ దేవాలయంలో తెలంగాణ రాష్ట్ర ముఖ్యమంత్రి కల్వకుంట్ల చంద్రశేఖరరావు చే అధికారికంగా ప్రారంభించబడింది. తెలంగాణలో మొత్తంలో మొక్కలను నాటి, పచ్చదనం కనిపించాలనే లక్ష్యంతో తెలంగాణ ప్రభుత్వం ఈ కార్యక్రమాన్ని రూపొందించింది. 2016 లోనే 46 కోట్ల మొక్కలు నాటడం జరిగింది.
హైదరాబాద్ నగరంలో ఒక్కరోజులోనే 25 లక్షల మొక్కలు, ఒకేరోజు లక్షమంది 163 కిలోమీటర్ల పొడవునా నిలబడి మొక్కలు నాటి రికార్డు సృష్టించడం జరిగింది. ప్రతీ రెండు గ్రామాలకు ఒక నర్సరీ చొప్పున రాష్ట్ర వ్యాప్తంగా 4,213 నర్సరీలు ఏర్పాటుచేశారు. కేవలం ఒకే రకం చెట్లు కాకుండా నీడనిచ్చే చెట్లు, పండ్ల చెట్లు, పూల చెట్లు, ఔషధ మొక్కలను కూడా నాటారు. 2016లో నాటిన 46 కోట్ల మొక్కల్లో నీడ నిచ్చే వేప, మర్రి, రావి లాంటివి 36.81 కోట్ల మొక్కలు... టేకు, మద్ది లాంటి లాభదాయక చెట్లు మరో 8.5 కోట్ల మొక్కలు...పండ్ల చెట్లు కోటి దాకా ఉన్నాయి. అంతేకాకుండా పూలచెట్లు మరియు ఈత మొక్కలు ఉన్నాయి. అటవీ ప్రాంతంలోనే కాకుండా అన్ని రహదారులకు ఇరువైపులా, విద్యాలయాల్లో, పోలీస్ ప్రాంగణాల్లో, మార్కెట్ యార్డుల్లో, వ్యవసాయ క్షేత్రాల్లో, శ్మశాన వాటికలు, గ్రేవ్ యార్డుల్లో, పరిశ్రమల్లో, పారిశ్రామిక వాడల్లో, అన్ని ప్రభుత్వ కార్యాలయాల్లో, రైల్వే స్టేషన్లు, బస్టాండ్లు, విమానాశ్రయాల్లో మొక్కలు నాటారు.
ప్రభుత్వ రంగ సంస్థలైన ఆర్టీసీ, సింగరేణి, విద్యుత్ శాఖలు, పాఠశాల విద్యార్థులు, స్వచ్ఛంద సంస్థలు, యువజన సంఘాలు, డ్వాక్రా మహిళలతో సహా అందరూ కార్యక్రమంలో పాల్గొన్నారు.
హైదరాబాద్ – విజయవాడ, హైదరాబాద్ - ముంబాయి, హైదరాబాద్ – వరంగల్, హైదరాబాద్ – బెంగుళూరు, హైదరాబాద్ – నాగపూర్ వంటి జాతీయ రహదారులకిరువైపులా పెద్ద పూల చెట్లు నాటారు.కరీంనగర్ లోని ఎల్‌ఎండీ వద్ద ఉదయం 11 గంటలకు సీ ఎం కేసీఆర్‌ లక్ష మొక్కలు నాటే కార్యక్రమంలో పాల్గొని మూడో విడత హరితహారాన్ని ప్రారంభించారు. ఉదయం 11.20 గంటలకు దిగువ మానేరు డ్యామ్ తీరంలో మొక్కలు నాటారు. 40 కోట్ల మొక్కలు నాటడమే లక్ష్యంగా ఋ మూడవ విడత ‘హరితహారం’ ప్రారంభమైంది.
అన్నా తమ్ముడు (1990 సినిమా)
నటశేఖర కృష్ణ నటజీవిత రజతోత్సవ కానుకగా ఈ సినిమా వెలువడింది. ఈ చిత్రంలో ముఖ్యభూమికను నిర్వహించడంతోబాటు కూర్పు, స్క్రీన్ ప్లే, దర్శకత్వం అందించాడు కృష్ణ.
అంజలీ మీనన్
అంజలీ మీనన్ ప్రముఖ భారతీయ సినీ దర్శకురాలు, సినీ రచయిత్రి. మలయాళ చిత్రం మంజదికురు సినిమాతో దర్శకురాలిగా సినీ రంగంలోకి అడుగుపెట్టారు ఆమె. ఈ సినిమాకు అంజలి అంతర్జాతీయ ఫిలిం క్రిటిక్ ఫెడరేషన్ నుండి ఉత్తమ మలయాళ చిత్రం, ఉత్తమ భారతీయ  డెబ్యూ చిత్రం పురస్కారాలు అందుకున్నారు అంజలి. ఆమె రెండో  చిత్రం బెంగుళూర్ డేస్ మంచి హిట్ అయింది. ఆ తరువాత ఉస్తాద్ హొటల్ సినిమాకు రచన చేశారు ఆమె. ఈ సినిమా కమర్షియల్ గా మంచి విజయంగా నిలవడమే కాక విమర్శకుల ప్రశంసలు పొందింది.
ఆమె దుబాయ్లో పెరిగారు. పూణె విశ్వవిద్యాలయంలో కమ్యూనికేషన్ స్టడీస్ లో పోస్ట్ గ్రాడ్యుయేషన్ చదివారు ఆమె. 2003లో లండన్ ఫిలిం స్కూల్ లో డిగ్రీ చేసిన అంజలి, ఎడిటింగ్, నిర్మాణం సినీ దర్శకత్వ శాఖల్లో డిస్టింక్షన్ హానర్ పొందారు. ఆమె గ్రాడ్యుయేషన్ సమయంలో రేజ్ కెంప్టన్, అర్చే పంజాబీలతో, ఆసిఫ్ కపాడియా ఎగ్జిక్యూటివ్ నిర్మాతగా తీసిన బ్లాక్ నార్ వైట్ చిత్రం పాం స్ప్రింగ్స్ అంతర్జాతీయ ఫిలిం ఫెస్టివల్ లో ప్రదర్శింపబడింది.
భారతదేశం, మధ్య ఆసియా, యుకెలలో షార్ట్ ఫిక్షన్, డాక్యుమెంటరీ  ప్రాజెక్టులతో తన కెరీర్ ను ప్రారంభించారు అంజలీ. 2006లో ముంబైలో వినోద్ మీనన్ తో కలసి లిటిల్ ఫిలింస్ ఇండియా పేరుతో ఫిలిం కంపెనీ మొదలుపెట్టారు. ఆమె స్క్రీన్ ప్లే రచయితగానే కాక కథానికలు  కూడా రాశారు. మాన్ సూన్ ఫీస్ట్ అనే కథానికల సంకలనంలో ఆమె  కథ ఒకటి ప్రచురితమైంది. ఆమె భర్త, కొడుకుతో పాటు ముంబైలో  నివసిస్తున్నారు అంజలి.
మోపూరు వెల్లంపల్లి
మోపూరు వెల్లంపల్లి శ్రీ పొట్టి శ్రీరాములు నెల్లూరు జిల్లా, డక్కిలి మండలానికి చెందిన గ్రామము
భావన(నటి)
భావన (జననం 6 జూన్ 1986), ప్రముఖ దక్షిణ భారత సినీ నటి. ఆమె అసలు పేరు కార్తికా మీనన్. మలయాళంలో దర్శకుడు కమల్ తీసిన  నమ్మళ్(2002) సినిమాతో నటిగా తెరంగేట్రం చేశారు భావన. ఈ  సినిమాలోని నటనకు ఆమె మంచి ప్రశంసలు అందుకున్నారు. దశబ్దం పాటు కొనసాగిన ఆమె కెరీర్ లో దాదాపు 70 సినిమాల్లో నటించిన  భావన, రెండు కేరళ రాష్ట్ర సినీ పురస్కారాలు అందుకున్నారు.
కేరళలోని త్రిస్సూర్ జిల్లాలో జన్మించారు భావన. ఆమె తండ్రి జి.బాలచంద్రన్ సినిమాల్లో అసిస్టెంట్ సినిమాటోగ్రాఫర్, తల్లి పేరు పుష్ప. ఆమె త్రండ్రి2015 సెప్టెంబరు 24న మరణించారు. ఆమెకు ఒక అన్నయ్య జయదేవ్. త్రిస్సూర్ లోని చెంబుక్కవులో హోలీ ఫ్యామిలీ గర్ల్స్ హై స్కూల్ లో చదువుకున్నారు ఆమె. భావన అన్నయ్య జయదేవ్ తమిళ సినిమా పట్టినప్పాక్కంతో దర్శకుడిగా పరిచయమయ్యారు.
తనకు చిన్నప్పటినుంచీ నటి కావాలని కోరిక ఉండేదని భావన ఒక ఇంటర్వ్యూలో వివరించారు. తన ఐదేళ్ళ వయసు నుంచి అమలకు  అభిమాని అని, మలయాళ చిత్రం ఎంటె  సూర్యపుత్రిక్కులో అమల  నటనను అద్దంలో చూస్తూ అనుకరిస్తుండేవారని తెలిపారు. ఆ సినిమాలో అమల ఒక సీన్ లో బిల్డింగ్ పైనుంచీ దూకడం చూసి, భావన కూడా అలాగే దూకి, చేయి విరగ్గొట్టుకున్నారని చెప్పారు.
ఆమె 16వ ఏట మలయాళ చిత్రం నమ్మాళ్ తో వెండితెరకు పరిచయమయ్యారు. ఈ సినిమా సమయంలోనే తన పేరు భావనగా మార్చుకున్నారు ఆమె. ఈ సినిమా మంచి విజయం సాధించడమే కాక, ఆమె నటనకు కూఆ ప్రశంసలు లభించాయి. ఈ విజయంతో ఆమెకు ఎన్నో సినిమా అవకాశాలు వచ్చాయి. కేరళ రాష్ట్ర స్పెషల్ జ్యూరీ పురస్కారం కూడా అందుకున్నారు భావన. ఆ సినిమాలో నటించేప్పుడు ఆమె 11వ తరగతి చదువుతున్నారు. మలయాళ సినీ రంగంలో ఆ సమయంలో ఉన్న దాదాపు అందరి నటులతోనూ ఆమె నటించారు. తమిళ సినిమాల్లో కూడా ఆమె నటించారు. తమిళ ప్రముఖ హీరోలైన అజిత్ కుమార్, మాధవన్, జయం రవి, భరత్, జీవా, శ్రీకాంత్ వంటి  వారి  పక్కన హీరోయిన్ గా నటించారు భావన.
2010లో పునీత్ రాజ్‌కుమార్ సరసన జాకీ అనే కన్నడ సినిమాలో  నటించారు భావన.  ఇది ఆమె మొట్టమొదటి కన్నడ చిత్రం. ఈ సినిమా  బ్లాక్ బస్టర్ హిట్ గా  నిలిచింది. ఈ సినిమా విజయవంతం కావడంతో తెలుగు, మలయాళ భాషల్లోకి కూడా డబ్ చేశారు. ఇమ్రన్ హష్మీ, అమితాబ్ బచ్చన్ ల బాలీవుడ్ సినిమాలో ఆమె నటిస్తారని కూడా అన్నారు. విష్ణువర్ధన్, సుదీప్ లతో కలసి ఆమె తన రెండో కన్నడ  సినిమాలో నటించారు. ఈ సినిమాకు మంచి స్పందన లభించింది. 2012లో హనీ బీ, 2013లో ఎళమతే వరవు అనే మలయాళ చిత్రాల్లో నటించారు ఆమె. తరువాత శ్యాంప్రసాద్ దర్శకత్వం వహించిన క్రైమ్ థ్రిల్లర్ ఇవిడేలో ఐటీ కంపెనీలో పనిచేసే సింగిల్ మదర్ పాత్రలో నటించారు భావన. ఈ సినిమాలో అమెరికాలో వరుసగా ఐటి ప్రొఫెషనల్స్ ను చంపుతుంటారు. ఈ సినిమాలో ఆమె నటనకు విమర్శకుల ప్రశంసలు లభించాయి.
సగంచెరువు
సగంచెరువు గ్రామం పశ్చిమగోదావరి జిల్లా  పాలకొల్లు నియోజకవర్గం లోనిది. పాలకొల్లు నుండి నరసాపురం వెళ్ళే రహదారిని ఆనుకుని, పాలకొల్లుకు, నరసాపురమునకు ఐదు కిలోమీటర్ల దూరంలో ఉంది.
ఈ గ్రామంలో ప్రతీ సవత్సరం ఉగాదికి ఐదు రోజుల ముందు శ్రీ దేశాలమ్మ అమ్మవారి జాతర మహోత్సవం నిర్వహిస్తున్నారు. ఉగాది పండుగను కూడా అందరు భక్తి శ్రద్దలతో జరుపుకుంటారు
ఈ గ్రామంలో ముఖ్యంగా వరిపంటను పండిస్తారు.
తెలంగాణ అటవీశాఖ
తెలంగాణ అటవీశాఖ తెలంగాణ రాష్ట్రంలోని అడవులను అభివృద్ధి చేయడంకోసం తెలంగాణ రాష్ట్ర ప్రభుత్వంచే ఏర్పాటు చేయబడిన శాఖ. ఈ శాఖ 2014, జూన్ 2 న ఆంధ్రప్రదేశ్ అటవీశాఖ నుండి విడిపోయింది. దీనికి అటవీ ప్రిన్సిపల్ చీఫ్ కన్జర్వేటర్ ప్రాతినిధ్యం వహిస్తారు. తెలంగాణ రాష్ట్రంలో ఉన్న అడవుల రక్షణ మరియు నిర్వహణే ఈ శాఖ యొక్క ప్రాథమిక విధి.
తెలంగాణ రాష్ట్రంలో ఇరవై శాతం మాత్రమే అడవులు ఉన్నాయని, వచ్చే ఐదేళ్లలో 33 శాతానికి విస్తరించాలన్న లక్ష్యంతో తెలంగాణ ప్రభుత్వం కృషి చేస్తుంది.
తెలంగాణ రాష్ట్రంలో 11 అభయారణ్యములు మరియు 3 జాతీయ పార్కులు ఉన్నాయి.
మూడో అందం( కధలు)
మూడో అందం(collection of stories) అనే కధను గోటేటి లలితా శేఖర్ రాసిన తెలుగు కధలు సంపుటి లోనిది.
కధా రచన నేడు సులభతరమైంది అన్ని ప్రాంతాలు,వర్గాలు,మతాలు,కులాలనుంది రచయితలు ఆవిర్భవించారు. ఒక ప్రస్వామిక సాహిత్య ప్రక్రియగా స్థిరపడి సామాజిక జీవితంలో అవిభాజ్యమైన భాగమైంది. కదా పాతకుని చెంతకు ఎంతగా చేరిందో అదే స్థాయిలో పాటకులు కధకు దగ్గరైనారు.ఏది నూరేళ్ళ విశిష్ట చరిత్ర కలిగిన తెలుగు కధానిక సాధించిన ఘన విజయం.లలిత శేఖర్ కధల్లో వస్తావికత కన్నా ఉహా సబలతే ఈకువ .అయెతే ఉహాలు గాలిలో తెక్లియాదేవి కావు .గడుసుతనం సంతరించుకున్నన్నవీ కావు.సున్నితమైనవిs సూటితనం కలిగినవీ. లలిత శేఖర్ కధలు ఆదర్శాలను ప్రభోదిస్తాయీ.లలిత శేఖర్ తన కధల ద్వారా చెప్పేది చెడిపోతున్న సమాజం బాగుపడాలని.అంతర్లీనంగా చెప్పేది అందులో అందరూ భాగస్వాములు కావాలని యీ కదల నేపథ్యం.
ఇంటిబాధ్యతలు .గృహనిర్వాహణలో ఎస్తంగానే పీకలోతు మునిగిపాయిన నేను సాహితీ ప్రపంచంలోకి కాస్త ఆలస్యంగానే అడుగు పెట్టాను .నేను చదివిన కధలు కొన్ని కధలు కొన్ని నా అవగాహన పెంచేవి .మనషి,అతని బలం,బలహీనతలు,జీవితం,విలువల పట్ల స్పస్పష్టతనిచ్చి మనుష్యలేందరి నో పాత్రలుగా నా దగ్గరకు తెచినవి కధలే 
ఎలా మనిషికి నిలువెత్తు అడ్డం పట్టిన కధలు అడ్డం చూస్తూ తనను తానూ దిద్దుకునేందుకు,నేటి యాంత్రికత మంచి మనిషిని రక్షించి,పెద్దల్ని పిల్లల్ని చేసే సాహిత్య ప్రక్రియ కదా
రచనన శైలి చాలా అర్ధవంతముగా ఉన్న్నది రచయితలు వ్రాసినా తీరు బాగుంది
లలిత గారికి ఈ పుస్తకం మంచి చేసే మజిలీ. మజేలీయే గనక ఎక్కడ ఆగక్య్డదు .ఆగారు వేగం పెంచాల్సిన అవసరం ఉంది ...మరిన్ని మంచి మజేలీల కోసం పెంచుతారు.ఆవిడకు సుభాకంక్షాలు(-డాక్టర్రెంటాల వెంకటేశ్వరరావు)
ఆదర్శాలకు లలిత భాష్యం పదిహేడు కధల సమాహరంగాసహజమైన అందాలతో పాఠకులకు చేరువవుతున్న;మూడో అందం ; కదా సంపుటికి స్వాగతం==-పెనుగొండ లక్ష్మి నారాయణ రాష్ట్రఅధ్యక్షులు అ.ర. సం
నైనా
నైనా పోల్కంపల్లి శాంతాదేవి రచనలో వెలువడిన నవల. 2008 సంవత్సరంకి 'నైనా' రచయిత్రి ఉత్తమ గ్రంధం గా పొట్టి శ్రీరాములు తెలుగు విశ్వవిద్యాలయం నుండి సాహితీ పురస్కారం పొందింది.
నాలుగు దశాబ్దాలు క్రితం రచనరంగంలో అడుగుపెట్టిన పోల్కంపల్లి శాంతాదేవి గారి కలం నుండి వెలువడిన 60 కి పైగా నవలలూ, 70 కి పైగా కథలూ వివిధ వార, మాస పత్రికలలో ప్రచురింపబడ్డాయి.
'జీవన సంగీతం' నవలకు తెలుగు సినీ దర్శకులు శ్రీ వి.మధుసూదనరావు గారు నుండి, ప్రేమ బంధం నవలకు ఆంధ్రజ్యోతి సచిత్ర వారపత్రిక నుండి, 'అడవి మంట'నవలకు ఆంధ్రభూమి సచిత్ర వారపత్రిక నుండి బహుమతులు అందుకున్నారు. ఆంధ్రభూమి సచిత్ర వారపత్రిక లో సీరియల్ గా వచ్చిన 'చండీప్రియ' నవల అంజలి పిక్చర్స్ ద్వారా అదే పేరుతో చలన చిత్రంగా రూపుదిద్దుకుంది. ఆంధ్ర భూమి వీక్లీ లోనే సీరియల్ గా వచ్చిన 'పుష్యమి' అనే నవల 'ఆత్మబందువు' పేరుతో టెలీ సీరియల్ గా ప్రసారమైంది.
1991 లో అభినందన అనే సాంస్కృతిక సంస్థ నుండి శ్రీమతి మాదిరెడ్డి సులోచన స్మారక అవార్డు అందుకున్నారు.
శ్రీమతి మల్లాది సుబ్బమ్మ గారు ఇచ్చే 'ధర్మనిధి అవార్డు' 1995 లో తెలుగు విశ్వవిద్యాలయం నుండి అందుకున్నారు.
శాంతా దేవి గారి నవలలమీద పరిశోధనా వ్యాసం సమర్పించి చంద్ర రేఖ గారు ఉస్మానియా విశ్వవిద్యాలయం నుండి డాక్టరేట్ తీస్కున్నారు. ఆమె కదల మీద పరిశోధనా వ్యాసం సమర్పించి ఉస్మానియా విశ్వవిద్యాలయం నుండి ఉమ్మేత్తల అనే ఆయన ఎం.ఫిల్ తీసుకున్నారు. నైనా వార్త (పత్రిక) లో డైలీ సీరియల్ గా ప్రచురితమై అశేష ప్రజాభిమానాన్ని చూరగొన్న నవల.
అనువాద నవలలు
ఈ అనువాద నవలలు అనేక రచియితలు రచించరు.ప్రబంధ కాలం నుండి అనువాద రచనలకు తెల్లుగు సాహిత్యం పెద్ద పిట వచ్చింది. ఈ అనువాద నవలలు రచనశాయి అనే రచయిత రచించాడు
== రచనలు ==
==== నవల వివరాలు ====
ఈ రచన ఆగ్లం లో సోమర్సెట్ మమ్ లో రచించరు.దీనిని తెలుగు లో ఎన్.సురేంద్ర గారు అనువదించారు. కలుపు మొక్క - ఒక మంచి సంగిత కళాకారుడిగా రూపొందాలన్న ఓ యువకుడి తపన, ఆకాంక్ష, పట్టుదల,కృషిఎలాంటి పలితాలనిచ్చిందో చెప్పబడింది ...
 ఈ రచన బెంగాలీ లో సమరేశ్ మజుమ్ రచించారు . తెలుగు లో కి ఆర్.వి.లక్ష్మీదేవి గారు రచించారు. ఇoత రక్తపాతం ఎందుకు...??? అనే నవల త్రిపురా ఆదివాసి స్వతంత్రం ప్రతిపత్తి కలిగించాలనే త్రిపురా పోరాటానికి దర్పణం పడుతుంది.. మనకు తెలియని ఈ శాన్యo రాష్ట్రoలోని గురించి తెలుపుడు చేస్తుంది ...
జీవన పోరాటం కథల సంపుటి
*ఈ పుస్తకాన్ని వేసినవారు విశాలాంధ్ర బుక్ హౌస్ నవోదయ బుక్ హౌస్ మరుయు అన్ని పుస్తక విక్క్రయశాలలు అని దీనిలో చెప్పబడింది
 * జీవన పోరాటం అనే సంపుటలో 22 కథలు చెప్పబడ్డాయీ.
రాగో
దళజీవితాన్ని, దళాలకు గ్రామీణజనజీవితంతో ఉన్న అనుబంధాన్ని, గ్రామీణ జీవితాన్ని అభివృద్ధికరంగా మార్చడం, 16 దళాలు నిర్వహించే పాత్రను, దళాలకు, ప్రభుత్వ పోలీసు యంత్రాంగానికి, మధ్య నడిచే రాజకీయ వ్యవహారాన్ని వస్తువుగా చేసుకుని, సామాజిక నవల, పోరాట నవలగా మలుచుకున్న నవల ‘‘రాగో’’ (సాధన). బలవంతపు పెళ్ళి నిర్బంధాల నుంచి విపరీతంగా పెనుగులాడి బయటపడి దళంతో కలుస్తుంది ‘‘రాగో’’. తను అనుభవించిన క్షోభ – స్వేచ్ఛకోసం పడే ఆరాటం, మీడియా స్తీలందరిలోనూ చూస్తుంది రాగో. పంజరం లాంటి జీవితం నుంచి ఏ కట్టుబాట్లు లేని అరణ్యంలోకి, అక్కడి నుంచి ఆశయ పథంలోకి పయనించింది. దీనిని మల్లోజుల వేణుగోపాల్ అలియాస్ సాధన రాసాడు
రాగో నవల 1993లో మొదటి ప్రచురణ ప్రారంబం అయ్యింది .రాగో అంటే గోండి భాషలో రామచిలుక అని అర్ధం .గోండుల సంప్రదాయాలలో గిరిజన స్త్రీ పడే అవస్తలను యీ నవల తెలియజేస్తుంది .రాగో ఒక యుక్త వయస్కురాలైన ఒక యువతీ .తనకు ఇష్టం లేని వివాహంతో తను ప్రేమించిన నాన్సు కోసం తల్లిదండ్రులతో పోరాడి చివరకు ఇంటినుంచి పారిపోతుంది .అప్పుడు అన్నలతో తాను అనుభవించిన కష్టాలు భాయతి సామజంలో లేవని తెలుసుకుంటుంది .
రాగో ఎలాగైనా గిరిజనుల్లో చైతన్యం తేవాలని అనుకుంటుంది .అదేవిదంగా గిరిజనుల్లో కొంత మార్పు తెస్తుంది .అదేవిదంగా రాగో నీటి సామజంలో స్త్రీ పడుతున్న భాదల నుంచి స్త్రీని తక్కువ చూడటం వంటి వాటిని నిరసిస్తూ పోరాటం చేసింది .రాగో తండ్రి కూడా పార్టీ సభ్యాత్వాన్ని అంగీకరించడంతో యి నవల ముగుస్తుంది .రాగో అంటే రామచిలుకే గాని పంజరంలో చిలుక కాదు .అక్కడ ఉండే మూడాచారాలను మనస్సు లేని మానవులను ఎదిరించి అక్కడ నుంచి ఆశయంలోకి పయనించిన వీర వనిత రాగో .మట్టి మనుషులు, అడివి మనుషులుగా ఉన్న వారిని గొప్ప వ్యక్తులుగా చారిత్రక క్రమానికి నిదర్శనం రాగో . అడవి కడుపులో ఆయుధంతో అనునిత్యం కత్తి అంచు మీద నడుస్తూనే ఉండటానికి కలం సహకరించదు . కనుక క్రమశిక్షణకు లోబడి పనిచేసినది సృజన . అడవిలో మనుషులు ఉంటారు ఆ మనుషులకు అభిమానాలు ఉంటాయని ఆ మనుషుల మధ్య మరో ప్రపంచపు మనుషులు కలసి అనురాగాలు అభిమానాలకు ఒక అందమైన ప్రపంచం కొరకు పోరాటం చేస్తున్నారు .సాధన నవలలు సరిహద్దు, రాగో సాదికరికంగా ప్రతిపలిస్తాయి .
సాధన రచయితగానే కాకుండా అతను సాహిత్యం ద్వారా అన్వేషించిన ప్రశ్నలు, చెప్పిన అనుభవాలు బహుశ సాహిత్యం చదివె చాల మందికి ..కొత్త ఆదివాసుల గురించి వచ్చిన సాహిత్యం చాల తక్కువ ఎందుకంటె వాళ్ళు సభ్య సమాజానికి దూరంగా ఉండటమే. 1885 తర్వాత కాలానికి సంబంధించినది సాధన సరిహద్దు నవల .ఈ నవలలో విప్లవ దొరని కనిపిస్తుంది .సాధన రెండో నవల రాగో ఒక రకంగా సరిహద్దు నవల కొనసాగింపుల కనిపిస్తుంది .రెండు నవలలో ఒకే పాత్రలు ఉంటాయి కానీ ఈ నవల వస్తువు రూపంలో పూర్తిగా భిన్నమైనది ...
మజిలీ
మజిలీ నవల అన్నది వి.యస్. రమాదేవి రాసిన తెలుగు నవల. 
హిమాచల్ గవర్నరుగా అంతరంగిక కార్యదర్శినిగా పనిచేస్తున్న కాలంలో అక్కడి విలక్షణ వాతావరణం అపురూప ప్రకృతి సౌందర్యం ఆ ప్రాంతపు ఆచారవ్యవహారాలు నేపథ్యంలో గవర్నరు ఏవిధంగా సంకీర్ణప్రభుత్వాలను రాజ్యాంగబద్ధంగాను నియమబద్ధంగాను ఏర్పాటు చేయాలి అన్న విషయం మజిలీకి పునాది
మజిలీ నవలలో గవర్నరు అంతరంగిక కార్యదర్శి రాజేశ్వరి
అభినందన చందనం అనే ముందుమాటలో వాసిరెడ్డి సీతాదేవి గారు 
మజిలీ నవలలోని వస్తువు, తెలుగు సాహిత్యంలోని ఇతర నవలకు భిన్నంగా యునిక్ గా ఉందని చెప్పడంలో అతిశయోక్తి లేదు .
శ్రీ కృష్ణదేవరాయలు విశ్వవిద్యాలయం గౌరవ డాక్టరేటుతో సత్కరించింది .
రచయిత్రిగా వీరిని అఖిలభారత రచయిత్రుల సదస్సులో సత్కరించారు .
భారతదేశపు మొట్టమొదటిమహిళా ప్రధాన ఎన్నికల కమీషనర్ .
మేడే
మేడే నేస్తం
మన మేడే రోజు
యంత్రాలకు తంత్రాన్ని
చోధకులేదిరించేన రోజు
భేపితో ధన స్వామ్యప
ధమనులు చిట్లిన రోజు
రైఫైళ్ళకు గుండెలతో
గోడలు కట్టిన రోజు
జన రక్తంతో సూర్యుడు
తడసి అరునుడైన రోజు
శ్రమజీవుల రుదిరంతో
నింగి ఎర్రబడిన రోజు
పుత్రుల రక్తంతో భువి
వీరమాత ఐన రోజు
చికాగోలో చిందిన రక్
జనతను కదిలించిన రోజు
కార్మిక కర్షకేతనo
మిరుపునద్దుకున్న రోజు
విశ్వ వ్యాప్త శ్రమ జీవుల
నేకం చేసిన రోజు
రేపటి సమతా జగతికి
స్వాగతం అంటున్న రోజు
అదే అదే ఆ రోజు
నేడే మన మే రోజు
మేడే అంటి పండుగ కాదు మేడే అంటే ఎన్నికల కొలహలపు జాతర కాదు మేడే అంటే ప్రభుత్వ ఉద్యోగుల సెలవుదినం కాదు మేడే అంటే ఉద్యమాల హక్కుల పంటలను శ్రమజీవుల రక్తంతో తడిపి మనకందించిన వారసత్వపు విరోచేత గాధలను నెమరువేసుకోవడం కోల్పోయిన విజయాలను తిరిగి సా దించుకొనే దారిని నిర్ధారించుకోవడం భవిష్యత్ విప్లవ కర్తవ్య నిర్వహణకు పునరంకితమవుతూ కటోర దీక్షకు పూనుకున్నారు
కుల మతతత్వాలను పెంచి పోషించిన కాంగ్రెస్ కుతంత్రాలకు సామ్రాజ్య వాదులకు మన దేశాన్ని తాకట్టు పెట్టేసిన దళారి రాజకీయాలకు జతియోన్మదానికి ప్రత్యక్ష పరోక్ష మద్ధతునంధజేసిన భారతీయ కార్మిక వర్గ అవకాశవాదులు సహజంగానే మేడే ని సంభారంగా తయ్యారు చేసారు
ఎన్నికల పేరుతో జరుగుతున్న ప్రజా వ్యతిరేఖ విధానలన్నిటిని శ్రామిక వర్గం ఎండగట్టాలి. ప్రజావుద్యమలను రక్తపుటేరుల్లో ముంచెత్తే అణచివేత చర్యలని ఖoడించాలి. 
విసృత ప్రజాస్వామిక ఉద్యమాలలోకి ఆసంగటిత కార్మిక కర్షకులను ఆకట్టుకున్నది . మరింత వేగంగా తీవ్రంగా ఉద్యమాలని నిర్మించింది . సమైక్య పోరాట పధంలోకి నడిపించింది . అంతిమంగా సామ్రాజ్యవాదుల భూస్వాముల బడా పెట్టుబడిదారుల దోపిడి వ్యవస్తను అంతమొందించిన కార్మిక కర్షక రాజ్యాన్ని స్తాపించే దిశగా సాగింది .
ప్రజా రచయితలు , కళాకారులు కష్టజీవులకు అండ దండలుగా నిలబడి వారి లక్ష్య సాధనకు ఆలంబనగ రూపొందింది .మరొకసారి మేడే నిర్దేశిస్తున్న కర్తవ్యం ఇదే .
కుల మతతత్వాలను పెంచి పోషించిన కాంగ్రెస్ కుతంత్రాలకు సామ్రాజ్య వాదులకు మన దేశాన్ని తాకట్టు పెట్టేసిన దళారి రాజకీయాలకు జతియోన్మదానికి ప్రత్యక్ష పరోక్ష మద్ధతునంధజేసిన భారతీయ కార్మిక వర్గ అవకాశవాదులు సహజంగానే మేడే ని సంభారంగా తయ్యారు చేసారు
తెలిమబ్బులఛాయ ( నవల)
పి.చంద్రశేఖర్ ఆజాద్ వ్రాసినటివంటి ఒక నవల.ఈయన రచనలు నాన్నకో ఉత్తరం, మూడ్స్ , దేవత ఓ నవల,[పిల్లల నవల] తెలిమబ్బులఛాయ  వంటి రచనలు చేసారు.                                                                                                *ఒకటోతరం* ఎప్పుడో  ముప్పయేళ్ళ  కిందట ఓ చలికాలం;ఓ ఐదవ తరగతి కుర్రాడు. గల గల సీలేరు ఆటవిక సోయగంతో సీలేరు రేలపతల సీలేరు, నల్లని మబ్బుల నడుమ గులకరాళ్ళు పరుపుమీద ,నిటి సంగీతాన్ని నిటి జీవితాన్ని ,నిటి సౌందర్యాన్ని దర్శించేలా ఉన్నాయి.
శంకర్ గణేష్
శంకర్ గణేష్ ప్రముఖ దక్షిణాది సినీ సంగీతద్వయం. వీరు తెలుగు, తమిళ, కన్నడ, మళయాల భాషల సినిమాలకు 50 సంవత్సరాలకు పైగా సంగీతదర్శకత్వం వహించారు. వీరు ఎం.ఎస్.విశ్వనాథన్, టి.కె.రామమూర్తిల వద్ద సహాయకులుగా తమ కెరీర్‌ను ప్రారంభించారు.
తెలుగు రథం
తెలుగు రథం - సాహిత్య, సాంస్కృతిక, సామాజిక వికాస సంస్థ హైదరాబాద్ లో 2008 అక్టోబరు 24 న ప్రారంభం అయింది. ఈ సంస్థకు కొంపెల్ల శర్మ వ్యవస్థాపక అధ్యక్షులుగా ఉన్నారు. భాష, సాహిత్యం, సంస్కృతి, కళలు, జనపదం, వికాసం, ఆధ్యాత్మికం - అనే రంగాలను సంస్థ కార్యక్రమాలను నిర్వహించుకునే సౌలభ్యం కోసం ప్రాతిపదికగా నిర్మాణం చేసుకోవడం ప్రణాళికలో భాగంగా నిర్థారింపబడ్డాయి. సంస్థ కార్యక్రమాల ప్రస్థాన శైలి కోసం కూడా - "సప్త దృక్పథ" నిర్మాణం - ప్రస్తావన, ప్రవేశం, ప్రతిభ, ప్రయోగం, పరిశీలనం, ప్రస్తారం, ప్రభావం - అని స్థూలంగా  చేసుకోవడం జరిగింది. ఈ సంస్థ హైదరాబాదులో మాత్రమే కాకుండా తెలుగు రాష్ట్రాలలో పలుప్రాంతాలలో అనేక కార్యక్రమాలను నిర్వహిస్తున్నది. కాలాన్ని తెలుగురథం పై విహార, విజ్ఞాన, వికాస యాత్ర చేయించాలన్నది సంస్థ ఆశ, ఆకాంక్ష, ఆశయంగా పెట్టుకోవడమే కాకుండా, మన మాతృభాష "తెలుగు"లో కార్యక్రమాల విశ్లేషణకు మేము సైతం అంటూ ముందడుగు వేసే ప్రయత్నం, సంకల్పంతో అందరి సహకార ప్రోద్బల ప్రోత్సాహాలతో వైవిధ్యమైన, విశిష్ట తరహాల్లో స్వచ్చందంగా సారస్వత కార్యక్రమాలను నిత్య నిరంతరంగా నిర్వహించడంలో ఈ సంస్థ తనదైన ప్రత్యేకతను  ఆపాదించుకుంది.
"దశాబ్ది" సేవల్లో - తెలుగురథం (2008-2018)
"మా పథం - వెలుగు * మా రథం - తెలుగు" భావనాత్మక నినాదంతో, "సప్తాశ్వ రథం" ప్రేరణతో - తెలుగురథ ప్రస్థానం - పది సంవత్సరాలు పూర్తిచేసుకున్న తరుణంలో "తెలుగురథం" సంస్థ "దశాబ్ది" ఉత్సవాలను నిర్వహించే ప్రణాళికను సిద్ధం చేసుకుంది.
"మన తెలుగు తేజోమూర్తులు * ప్రసంగ సంస్మరణీయం" అన్న శీర్షికతో - 2018 అక్టోబర్ - నవంబర్ నెలల్లో - 12 రోజులపాటు ప్రసంగలహరి కార్యక్రమాల్ని నిర్వహించింది.
తెలుగురథం - ఆకాంక్షలు, ఆశయాలు, ఆలోచనలు, ఆచరణలు:
* భాషా, సాహిత్య, సాంస్కృతిక, కళా, వికాస, ఆధ్యాత్మిక రంగాల ప్రక్రియలను విశ్వవ్యాప్తంగా అందజేయడం.
* వివిధ రంగాల్లోని ప్రతిభావంతుల జీవన వ్యక్తిత్వ వికాసాలను ప్రస్తుతించడం.
* సారస్వత మూర్తుల బహుముఖీన ప్రజ్ఞావంతుల - శత జయంతి/వర్థంతి, జయంతి, వర్థంతి సమాలోచన సభలని నిర్వహించడం.
* శాస్త్రీయ, లలిత, జానపద సంగీత శాఖల/ప్రజ్ఞావంతుల పై ప్రత్యేక సభలు నిర్వహణ.
* శాస్త్రీయ నృత్య,నృత్త,నాట్య కళల/కళకరుల పై ప్రత్యేక సదస్సులు నిర్వహించడం.
* ఐక్యరాజ్యసమితి, కెంద్ర, రాష్ట్ర ప్రభుత్వ సంస్థల ప్రణాలిక ప్రకారం - ప్రత్యేక సంవత్సర/వార/దినోత్సవ సభలను నిర్వహించడం.
* జనపద, వికాస రంగాల్లోని ప్రత్యెక అంశాల/విశిష్త వ్యక్తులపై సభలు నిర్వహించడం.
* సాహిత్య, సంగీత, ణాట్య ప్రక్రియలపై విశ్లేషణాత్మక సదస్సులు.
* ఆంగ్ల/తెలుగు మాసాల ప్రత్యేకతలు, రోజువారీగా ప్రత్యేకతలు, చారిత్రక నేపథ్యాలను సామాజిక, అంతర్జాల మాధ్యం ద్వారా విశ్వస్థాయిలొ సమాచారాన్నిన్ అందుబాటులోకి తీసుకురావడం.
* వ్యవసాయ, వ్యవసాయేతర గ్రామీణ వికాస రంగంలో విశిష్త సేవలని అందించడం.
* పరిశొధనాత్మక ప్రక్రియలకు, తత్సంబంధిత ప్రచురణలకు సహాయ సహకార ప్రొత్సాహ ప్రోద్బలాల్ని అందజేయడంతోబాటు, వాటిపై ఆయా పరిశొధకులచే సందర్భోచిత, సమయోచిత ప్రసంగ పరంపరలు నిర్వహించడం.
* సర్వస్థాయి విద్యాసంస్థల్లోనూ - ప్రేరణాత్మక సదస్సులు, సమాలోచన సభలు నిర్వహించడం.
ఈ సంస్థ నిర్వహించిన అనేక ప్రతిష్ఠాత్మకమైన కార్యక్రమాలలో కొన్ని:మాతృభాషా దినోత్సవం
మథునాపంతుల సత్యనారాయణ శాస్త్రి
ఆరుద్ర
విశ్వనాథ సత్యనారాయణ
గిడుగు వేంకట రామమూర్తి పంతులు
తెలుగు వ్యవహార భాష కు నూరేళ్ళ ప్రస్థానం.
శ్రీ కృష్ణదేవరాయలు - పట్టాభిషేక - పంచ శత వర్షోత్సవం
దాశరథి కృష్ణమాచార్యులు
ఇంద్రగంటి హనుమచ్చాస్త్రి (శతజయంతి)ముత్తుస్వామి దీక్షితులు
తాళ్ళపాక అన్నమాచార్యులు
నారాయణ తీర్థ
మంగళంపల్లి బాలమురళీకృష్ణ
శ్రీపాద పినాకపాణి
నూకల చిన సత్యనారాయణ
యం.యస్.సుబ్బులక్ష్మి
స్వాతి తిరుణాళ్.
రాజీ (వి.యస్.రమాదేవి నవల)
రాజీ నవలను వి. ఎస్. రమాదేవి రచించారు.
ఒకానొక చారిత్రక సందర్భంలో (1975-78) జాతీయ రాజకీయ సామజిక సంక్షోభాన్ని నేపథ్యం చేసి రాసిన నవల
వి. ఎస్. రమాదేవి
జననం : 15-01-1934
మరణం : 17-04-2013
భారత ప్రధాన ఎన్నికల కమిషనర్
మలుపులు 
మజిలీ
అనంతం
కీ.శే.శ్రీ రామావతార్ గార్కి అంకితం
నేటికి శ్రీ పాద
***ముందుమాట *****
.. 1913 లో రామదేవ విజయం ,సాహిసిక రాజపుత్రము అనే చారిత్రక నాటకాలు , పాణిగ్రహిత శ్రవనానందశృంఖల అనే విమర్శ గ్రంధము గీత మంజరి జలక్రీడ అనే ఖండ కావ్యాలు ప్రకటించారు.
రాయవరంలో మల్లి రెడ్డి గారి పత్రికకు కొన్నాలు సాయపడ్డారు అభ్యుదయ మాస పత్రికను రెండు నెలలు నడిపారు
కన్నేపల్లి చలమయ్య
కన్నేపల్లి చలమయ్య తెలుగు రచయిత.
ఆయన శ్రీకాకుళం జిల్లా టెక్కలి గ్రామంలో డిసెంబరు 20 1951 న అచ్చమాంబ, రామమూర్తి దంపతులకు జన్మించారు. ఒడిశా రాజధాని అయిన భువనేశ్వర్లో ఉద్యోగ జీవితం కొనసాగించారు. 
ఆయన "మాతృమూర్తి" కథా సంకలనాన్ని రాసారు. ఈ పుస్తకంలో రచయిత జీవితానికి, ఆశయానికి మధ్య ఉన్న ఆగాధాన్ని పూడ్చే ప్రయత్నం చేసారు. ఆషామాషిగా గాక నిర్దిష్ట లక్ష్యంతో - అనుభావాలను, అనుభూతులును, నలుగురితో పంచుకోవడమే ఈ కథా ప్రయోజనం .
ఐ.సి.సి.యు
తెలుగు నవల జగత్తులో ఆపూర్వ వైద్యవిజ్ఞాన విస్పోటనంగా వర్ణించబడిన నవల ఇది.
ఐ.సి.సి.యు నవల రచయిత డా.చిత్తర్వు మధు.
పాలెపు బుచ్చిరాజు
బుచ్చిరాజుగారు విశాఖపట్నం జిల్లాలో గునుపూడి గ్రామంలో 1940-41 సం.లో జన్మించారు. ఆంధ్ర యూనివర్సిటీలో ఎం.ఎస్.సి చేసి, ఆయిల్ అండ్ నేచురల్ గేస్ కమిషన్లో చేరి' చీఫ్' వరకూ ఎదిగి1955 లోపదవీ విరమణ చేశారు. దివింది సైన్సు అయినా తెలుగు సాహిత్యం మీద అభిమానంతో, రచనలు చేసి కవిగా ఎదిగారు. ఈయన గేయాలు రాసిన తెలుగు కథ అంటే ప్రత్యేక అభిమానం. ఇంతవరకూ ౩౦ కి పైగా కథలు వివిధ పత్రికల్లో ప్రచురింపబడ్డాయి.
2001 లో 'గునుపూడి కథలు'సంకలనం వెలువడింది.2003లో 'ప్రాచీన వచనములు, వ్యాసం, శతకం అనే ప్రక్రియలు'ఉన్న పుస్తకాన్ని రచించారు.
పాలెపు బుచ్చిరాజుగారు మూడు అంశాలతో కూడిన ఒక పుస్తకం రచించారు.ఇది నవీన వచన రచనా విధానంలో వ్రాయబడింది
మొదటి భాగంలో శ్రీ తిరుపతి వేంకటేశ్వర వచనములు, రెండవ భాగంలో శ్రీకృష్ణ హేల, మూడవ భాగంలో బుధవిధేయ శతకం రచించారు.
మొదటి భాగం :*తెలుగు భాష జన్మించి వెయ్యేళ్ళకు పైగా అయింది.ఎందరో సరస్వతీ పుత్రులు సరికొత్త ప్రయోగాలను చేపట్టి తెలుగును జీవభాషగా తీర్చిదిద్దారు.
రెండవ భాగం :*వేదకాలం నుంచి అపారమైన సంస్కృతి, సంప్రదాయం భారతదేశానికి తరగని సంపద.
ఇందు చెప్పబడ్డ విషయాలు :
మూడవ భాగం:*శతక ప్రక్రియ తెలుగు సాహిత్యంలో ఒక విశిస్ట ప్రక్రియ.
ఆధారిత గ్రంథాలు-కవి :
నేటికి శ్రీపాద
నేటికి శ్రీపాద నాగసూరి వేణుగోపాల్ సంపదకీయంలో తెలవడిన నవల.
నవలను ఆంధ్రకేసరి ఎడ్యుకేషనల్ ట్రస్ట్ వారు ప్రచురించారు. దీని స్థాపన 1994లో జరిగింది నాగసూరి వేణుగోపాల్ గారు కృషి అపారం. నలుగురు స్త్రీమూర్తులు మాట్లాడిన మాటలే తనకు బీజాక్షరాలు అని చెప్పగలిగిన వినయశీలి ఆయన. ప్రత్యక్షంగా ప్రభుధంద్ర పత్రికను పరోక్షంగా మరికొని పత్రికలను నిర్వహించిన సంపాదకుడు ఆయన. పాతికేళ్ళ వయస్సులోనే అప్పటికప్పుడు గంట వ్యవధిలోనే తన తొలి కథను రాయడమే కాదు 50వ యేటనే వయోలిన్ నేర్చుకున్న వ్యక్తి ఆయన.
తీయని వేదన
జె యస్ రఘుపతి రావు
పంకజ్ భడౌరియా
పంకజ్ భడౌరియా 2010లో జరిగిన మాస్టర్ షెఫ్ ఇండియా మొదటి సీజన్ విజేత. ఈ పోటీలో పాల్గొనేందుకు పాఠశాల ఉపాధ్యాయినిగా ఆమెకు ఉన్న 16ఏళ్ళ సుదీర్ఘ కెరీర్ ను వదులుకున్నారు ఆమె. స్టార్ ప్లస్ లో ప్రసారమైన షెఫ్ పంకజ్ కా జయ్కా జీ ఖానా ఖజానా చానెల్ లో వచ్చిన కిఫయతీ కిచెన్, 3 కోర్స్ విత్ పంకజ్, ఈటీవిలో ప్రసారమైన రసోయీ సే-పంకజ్ భడౌరియా కే సాత్, సేల్స్ కా బాజీగర్ వంటి టీవీ షోలకు హోస్ట్ గా వ్యవహరించారు పంకజ్. ప్రపంచవ్యాప్తంగా అఫీషియల్ మాస్టర్ షెఫ్ కుక్ బుక్ రాసిన మొట్టమొదటి మాస్టర్ షెఫ్ విజేత ఈమే కావడం విశేషం. బార్బీ- ఐ యాం ఏ షెఫ్, చికెన్ ఫ్రం మై కిచెన్ అనే మరో రెండు వంటల పుస్తకాలు కూడా రాశారామె.
1971 జూలై 14న ఢిల్లీలో వినోద్ ఖన్నా, ప్రియా ఖన్నాల మొదటి  సంతానంగా జన్మించారు పంకజ్. ఆమెకు ఒక తమ్ముడు ఉన్నారు. పంకజ్ 13ఏళ్ళ వయసులో తండ్రి చనిపోగా, ఆమె 22ఏళ్ళ వయసులో తల్లిని పోగొట్టుకున్నారు. ఢిల్లిలోని కేంద్రీయ విద్యాలయాలో ప్రాథమిక విద్య అభ్యసించిన పంకజ్, లక్నోలో ఉన్నత విద్య పూర్తి చేశారు. లక్నో  విశ్వవిద్యాలయంలో ఇంగ్లీష్ లో బ్యాచిలర్స్, ఇంగ్లీష్ సాహిత్యంలో  మాస్టర్స్ డిగ్రీ చదివారు ఆమె. అలాగే లక్నో విశ్వవిద్యాలయంలో  విద్యలో బ్యాచిలర్స్ చేశారు. ఆమె భర్త చారు సామ్రాట్. ఆమెకు ఇద్దరు పిల్లలు సొనాలికా, సిద్ధాంత్.
భలే బ్రహ్మచారి
1975లో విడుదలైన తేన్ సింధుదె వానం (தேன்சிந்துதே வானம்) అనే తమిళ సినిమాను భలే బ్రహ్మచారి పేరుతో డబ్బింగ్ చేసి విడుదల చేశారు.
ఈ చిత్రంలో కథానాయకుడికి (శివకుమార్) పెళ్లంటే భయం. ఆజన్మాంతం బ్రహ్మచారిగానే ఉండాలనుకుంటాడు. కథానాయిక (జయచిత్ర)కు మగవాళ్లంటే పడదు. వారి గాలి కూడా ఆమెను సోకడానికి ఇష్టపడదు. ఇది ఇలా ఉండగా రవి (కమల్ హాసన్), రమ (రాణిచంద్ర) ప్రేమించుకుంటారు. పెళ్ళి చేసుకోవాలనుకుంటారు. కాని బ్రహ్మచారిగా ఉండిపోవాలనే నాయకుడికి, మగవాళ్లంటే గిట్టని నాయికకు మధ్య ప్రేమ మొలకెత్తించి వారిద్దరూ దంపతులయ్యేలాగా చేస్తేనే రవి, రమల పెళ్ళి జరుగుతుందని పెద్దవాళ్లు షరతులు పెడతారు. నాయకుణ్ణి, నాయికను కలపడానికి రవి, రమ పడిన అవస్థలు, వారి కృషి ఫలితం, నాయికా నాయకుల కలయిక ఇవి మిగతా కథ.
బొంతు రామ్మోహన్
బొంతు రామ్మోహన్ (జ. జూలై 5, 1973) తెలంగాణ రాష్ట్ర గ్రేటర్ హైదరాబాద్ నగరపాలక సంస్థ యొక్క మేయర్. తెలంగాణ రాష్ట్ర సమితి సార్టీకి రాజకీయ నాయకుడు.
తెలంగాణ రాష్ట్రం ఏర్పడిన తరువాత రామ్మోహన్ హైదరాబాద్ నగరానికి మొదటి మేయర్ అయ్యారు.
వరంగల్ జిల్లా మహబూబాబాద్‌ వాసులైన బొంతు వెంకటయ్య, కమలమ్మ దంపతులకు 1973, జూలై 5న రామ్మోహన్‌ జన్మించారు. రామ్మోహన్‌కు ఇద్దరు అక్కచెల్లెళ్లున్నారు. 2004 హైదరాబాద్‌ కు చెందిన శ్రీదేవిని వివాహం చేసుకున్నారు. వీరికి ఇద్దరు కుమార్తెలు (కుజిత, ఉషశ్రీ) ఉన్నారు.
ప్రాథమిక విద్యను ఆమనగల్ లో, ఉన్నత విద్యను మహబూబాబాద్‌ లో చదివారు. ఇంటర్ విద్యను మహబూబాబాద్‌ లోని ఎస్.ఎస్.సి. జూనియర్ కళాశాలలో, డిగ్రీ వరంగల్‌ లో చదివారు. అనంతరం హైదరాబాద్ కి వచ్చి ఉస్మానియా విశ్వవిద్యాలయం లో ఎంఏ, ఎల్‌.ఎల్‌.బీ. చేశారు.
ఉస్మానియా విశ్వవిద్యాలయం లో విద్యార్థిగా ఉన్న సమయంలో అక్కడి రాజకీయాల్లో చురుగ్గా పాల్గొన్నారు. విద్యార్థి నాయకుడిగా ఏబీవీపీలో పనిచేశారు.
ప్రత్యేక తెలంగాణ రాష్ట్ర సాధన లక్ష్యంతో 2002లో ఏర్పాటైన తెలంగాణ రాష్ట్ర సమితి పార్టీలో చేరి, తెలంగాణ రాష్ట్ర విద్యార్థి విభాగం ప్రధాన కార్యదర్శిగా నియమించబడ్డారు. ఆ తరువాత 2005-07లలో తెలంగాణ రాష్ట్ర విద్యార్థి విభాగం అధ్యక్షుడిగా, 2007-09లలో తెలంగాణ రాష్ట్ర విద్యార్థి విభాగం బాధ్యుడిగా, టీఆర్‌ఎస్‌ కార్యదర్శిగా పదవులు నిర్వర్తించారు.
గ్రేటర్ హైదరాబాద్ నగరపాలక సంస్థకు జరిగిన ఎన్నికలలో చెర్లపల్లి డివిజన్ నుంచి కార్పోరేటర్ గా గెలిచి, మేయర్ సీటును దక్కించుకున్నారు.